Obezbeđenje Linglonga ponovo sprečavalo novinare da rade svoj posao - Društvo - Dnevni list Danas\nPočetna » Društvo » Obezbeđenje Linglonga ponovo sprečavalo novinare da rade svoj posao\nRadnici obezbeđenja fabrike automobilskih guma u izgradnji Linglong u Zrenjaninu ponovo su ometali novinare u pokušaju da snime prilog u blizini tog gradilišta.\nNakon što su u maju pokušali da spreče TV ekipu iz Holandije da snimi izjavu aktiviste Gađanskog preokreta Ivana Živkova, ista „dobrodošlica“ ispred Linglonga juče je sačekala i novinara NewsMax Adria Željka Veljkovića, piše N1.\nCeo snimak emisije N1 Studio Live možete pogledati na linku ili Youtube kanalu N1.\nPodsetimo, 18. maja obezbeđenje gradilišta fabrike automobilskih guma Linglong kod Zrenjanina pokušalo je da spreči ekipu holandskih novinara NOS (Nederlandse Omroep Stichting) u nameri da snimi izjavu aktiviste Građanskog preokreta Ivana Živkova ispred gradilišta fabrike, saopšteno je iz ovog pokreta.\nJedno reagovanje na “Obezbeđenje Linglonga ponovo sprečavalo novinare da rade svoj posao”\n07. juna 2021. u 16.09\nNovinari su trebali da pozovu policiju i da prijave kako ih u radu ometaju neka neidentifikovana lica (tu još malo začine sa opisom). Ako policija dođe, videće se reakcija Kineza. Ako policija ne dođe, videlo bi se da je aktuelna vlast saglasna sa neprimerenim ponašanjem stranaca.


SRS: Nije bilo genocida u Srebrenici\nNaslovnica NAJNOVIJE Politika SRS: Nije bilo genocida u Srebrenici\nSrbija – Srpska radikalna stranka smatra da se u Srebrenici u julu 1995. nije dogodio genocid i glasaće protiv rezolucije o Srebrenici ako se ona nađe na dnevnom redu Skupštine Srbije, rečeno je danas na konferenciji za novinare te stranke.\nZamjenik šefa poslaničke grupe SRS u Skupštini Srbije Aleksandar Martinović rekao je da je za radikale neprihvatljivo da se u najavljenoj rezoluciji o Srebrenici govori o genocidu, jer se, kako je naveo, u Srebrenici u julu 1995. nije dogodio genocid.\n“Potrebno je ispitati šta se u Srebrenici dešavalo od 1992. do 1995. godine, a potom pravosudni organi treba da utvrde ako je neko kriv”, rekao je Martinović, govoreći o najavi da Skupština Srbije donese rezoluciju o Srebrenici.\nPrema optužnicama Haškog tribunala, vojnici pod komandom generala Ratka Mladića su do 19. jula 1995. organizovano i sistematski ubili oko 8.000 muslimanskih muškaraca i dječaka u Srebrenici. Oko 30.000 žena i djece deportovano je za dva dana.\nMartinović je rekao da je za SRS neprihvatljivo da se za “navodni genocid u Srebrenici optuže srpski narod, vojska Republike Srpske ili Ratko Mladić”.\n“Genocida u Srebrenici nije bilo”, smatra Martinović i kao dokaz za to navodi da nije dokazano postojanje “genocidne namere”, odnosno da je postojala namjera da se poubijaju svi pripadnici jedne etničke grupe na jednom prostoru.\nMartinović je ukazao i da nema podataka da su u Srebrenici pronađeni leševi žena i djece. Prema njegovom mišljenju, da se u Srebrenici u julu 1995. desio genocid onda bi sigurno bilo leševa i žena i djece.\nMartinović je naveo i da još nije utvrđen broj žrtava u Srebrenici u julu 1995. godine, kao i da se medju navodno pobijenima nalaze imena nekih ljudi za koje se kasnije ispostavilo da su živi.\nFunkcioner SRS smatra da je ideja o rezoluciji o Srebrenici koju treba da usvoji srpski parlament potekla iz inostranstva kako bi se optužila Srbija i srpski narod.\nGovoreći o tužbi Srbije protiv Hrvatske pred Međunarodnim sudom pravde, Martinović je rekao da je SRS protiv povlačenja te tužbe i da Hrvatska treba da odgovara za zločine nad Srbima u Krajini.


Rektor kojeg preporučuje netransparentnost – Centar za građansko obrazovanje\nCentar za građansko obrazovanje (CGO) izražava zabrinutost zbog sasvim izvjesnog izbora Danila Nikolića za novi mandat rektora Univerziteta Crne Gore (UCG) u periodu 2020 – 2023.godina. Činjenica da je on i jedini kandidat o kojem će se uskoro izjasniti Senat UCG govori slikovito i o nivou demokratičnosti i kompetitivnosti na samom UCG.\nU toku prvog mandata, po nalazima CGO-a, rektor Nikolić nije doprinio da se UCG pozicionira kao transparentna ustanova koja ažurno i sadržajno odgovara na upite zainteresovane javnosti. Osim što smo uvijek jako dugo čekali na sve informacije koje smo tražili, shodno Zakonu za slobodan pristup informacijama, ovaj rektor je uspijevao da nam najčešće pošalje „upakovano ništa“ umjesto traženih informacija. Takođe, i laiku je vidljivo da se na sajtu UCG ne mogu naći ni osnovni podaci koji bi pomogli da razumijemo i cijenimo način administrativnog i finansijskog rukovođenja tom visokoškolskom ustanovom.\nPosebno je indikativan napor koji je rektor UCG uložio u proteklih pola godine da skrije podatke o finansijskom poslovanju UCG. Radi javnosti, CGO je jesenas tražio od UCG i nekoliko fakultetskih jedinica koje su uzorkovane sljedeće informacije: kopije ovjerenih finansijskih izvještaja uz zaključni list – bruto bilans za posljednjih pet godina, specifikaciju prihoda po linijama za isti period, promet kupaca i dobavljača uz analitičke kartice najvećih kupaca i dobavljača, analitičke kartice najvećih troškova, tokove novca koji se odnose na rashode u dijelu troškova zarada zapošljenih, kupovine i prodaje imovina UCG, ugovore o kreditima, izvještaje internih revizija itd. Znači, radi se o bazičnim iako obimnim informacijama koje institucija koja je na državnom budžetu mora obezbijediti, kako na zahtjev tako bi bilo poželjno i proaktivno. CGO je ovu dokumentaciju tražio u elektronskoj formi, a u nekim dijelovima i u mehanički čitljivom formatu. Od rektora Nikolića smo u jednom dijelu dobili odgovor da se pojedine informacije nalaze na sajtu UCG što nije tačno a da u druge možemo izvršiti fizički uvid što obesmišljava odobravanje informacije, jer se radi o dokumentaciji koja zahtijeva ozbiljnu analizu a ne usputni pogled. Time je rektor Nikolić praktično skrio traženu dokumentaciju sa UCG. Međutim, ovaj rektor je uspio i ono što njegovi prethodnici nisu – da napravi takvu vojničku organizaciju od UCG pa su nam identične odgovore dostavljale i druge univerzitetske jedinice. Tako su dekani Muzičke akademije, Pomorskog, Pravnog Filozofskog i Mašinskog fakulteta pristali da budu vojnici Nikolića umjesto da brane ugled fakulteta koje vode kroz punu transparentnost.\nCGO će nastaviti da insistira na efektivnom pristupu ovim i drugim informacijama od značaja za rad UCG i njegovu transparentnost uprkos snažnim naporima Nikolića i Upravnog odbora UCG da postavljaju sve visočije zidove netransparentosti oko UCG.\nPozivamo i Vladu Crne Gore da objasni, a s obzirom da ima članove u Upravnom odboru UCG, zašto UCG skriva podatke o svojim finansijama i zašto u tome ovaj rektor ima njihovu podršku. Javnost ima pravo da zna i ko je sve dio organizovane grupe i za čiji interes se svi ti podaci skrivaju.\nCGO izražava žaljenje što ovaj konkurs za rektora UCG nije obilježio stvarni izbor, ali i što se i akademska zajednica na UCG miri sa tim da je ovo vojnička a ne akademska institucija u kojoj bi trebao da se njeguje dijalog, kritičko mišljenje i otvorenost.


Fektčekeri pozvali Youtube na borbu protiv dezinformacija\nGrupa od 80 fektčeking medija iz 40 država širom sveta pozvala je u sredu 12. januara u otvorenom pismu direktorku YouTube-a Suzan Vojdžicki (Susan Wojcicki) da preduzme korake koji će sprečiti da YouTube ostane jedan od glavnih kanala za plasiranje dezinformacija na internetu.\nFektčekeri (eng. fact checker), su pojedinci ili organizacije koje proveravaju istinitost koje se objavljuju na nekoj internet platformi.\nMeđu potpisnicima ovog apela je i Istinomer, iz Srbije, koji je preneo ovo saopštenje medijima.\nFektčekeri su podsetili na nekoliko primera videa objavljenih na YouTube-u koji su proizveli veliku štetu šireći netačne informacije o virusu COVID-19 i vakcinaciji protiv njega, te promovišući lažne lekove, uključujući i navodne lekove za rak.\n“Izbori širom sveta su takođe bili pogođeni širenjem dezinformacija – npr. od dana uoči američkih predsedničkih izbora do dana nakon njih, video snimci na YouTube-u koji podržavaju narativ – o prevari – pregledani su više od 33 miliona puta. Uprkos tome što se radi o dokazano netačnim informacijama, svi navedeni videi prošli su ispod radara pravila o dezinformacijama ove kompanije, naročito u zemljama van engleskog govornog područja. Za međunarodnu fektčekersku zajednicu, ovo je samo nekoliko dokaza da politike ove kompanije protiv dezinformacija nisu efikasne”, dodaje se u saopštenju.\nImajući u vidu da veliki udeo pregleda na YouTube-u potiče iz njegovog sopstvenog algoritma preporuke, oni apeluju na YouTube da se pobrine da aktivno ne promoviše dezinformacije svojim korisnicima ili da ne preporučuje sadržaj koji dolazi iz nepouzdanih kanala.\nPotpisnici apela pozveli su direktorku YouTube-a da se više posveti transparentnosti kada je reč o dezinformacijama na toj platformi, da ponudi više konteksta korisnicima, aktivnije radi protiv onih koji krše pravila, kao i da aktivnije radi protiv dezinformacija na drugim jezicima, pored engleskog.\nYoutube briše i objave u kojima se iznose dezinformacije o vakcini protiv kovida\nSkaj njuz Australija zabranjen na Jutjubu\n← Tviter ponovo dostupan u Nigeriji nakon više od pola godine blokade\nN1 ponovo nije dobila dozvolu za snimanje, u Ministarstvu zdravlja ćute →


Subota, 03 Februar 2018 20:20\nKineski turisti su za godinu ostvarili pet milijardi putovanja unutar Kine i 129 miliona putovanja u inostranstvo, saopšteno je na godišnjem turističkom sastanku u Sjamenu.\nInače broj turista u svijetu porastao je sedam odsto 2017, što je najsnažniji rast u posljednjih sedam godina, saopštila je Svjetska turistička organizacija (UNWTO), a prema nezvaničnim informacijama Francuska je i dalje glavna svjetska destinacija.\nOva organizacija Ujedinjenih nacija navela je da se očekuje da se trend nastavi i 2018. godine kada predviđa rast broja turista između četiri i pet odsto, a kako je navedeno, rast podstiče Evropa, koja bilježi povećanje turističkih dolazaka od osam odsto, posebno Sredozemlje.\nDobri rezultati zabilježeni u Africi, gdje je rast od osam odsto i na Bliskom istoku, gdje je broj turista porastao pet odsto, a ukazuje se na oporavak turizma u Egiptu, Turskoj i Tunisu poslije jakog pada prethodnih godina zbog terorističkih napada.\nRegion Azije i Pacifika je imao porast turizma od šest odsto dok Južna Amerika bilježi najslabiji rast od tri odsto, uprkos jasnim znakovima oporavka u centralnoj Americi i na Karibima poslije prolaska uragana "Irma" i "Marija".\nViše iz kategorije: « Ovo je najdosadniji grad na svijetu Rajska ostrva koja privlače sve više Evropljana »


Кривична пријава против Дарка Глишића из СНС | УДРУЖЕНИ СИНДИКАТИ СРБИЈЕ "СЛОГА"\nHome » OBAVEŠTENJA » Krivična prijava protiv Darka Glišića iz SNS\nBeograd, 18.12.2018.godine – Pravni tim Udruženih sindikata Srbije “Sloga” podneće krivičnu prijavu protiv Darka Glišića, predsednika Izvršnog odbora Srpske napredne stranke i predsednika opštine Ub, zbog brutalnog egzistencijalnog zastrašivanja radnika, opstrukcije rada i namere gašenja sindikata Sloga HK Krušik Valjevo.\nDarko Glišić poslednjih dana na najbrutalniji način zloupotrebljava svoj politički položaj predsednika Izvršnog odbora Srpske napredne stranke i predsednika opštine UB i preko svojih ljudi koje je po partijskoj liniji zaposlio u Krušiku zahteva da se svi zaposleni na osnovu ugovora o radu iščlane iz sindikata Sloga.\nZahteva se da svi fotografišu istupnice kako bi dokazali iščlanjenje i time obezbedili produžetak ugovora o radu, što je brutalno egzistencijalno zastrašivanje, jer su ugovori već produženi svima.\nUdruženi sindikata Srbije “Sloga” poručuju aktulenoj vlasti da se nisu uplašili političkih pretnji, a pored krivične prijave obavestiće i sve relevantne međunarodne institucije koje se bave pitanjem rada i ljudskim pravima, uključujući i predstavnike Saveta Evrope koji će 4. februara naredne godine doći u Srbiju o tome, kakvim se sve nezakonitim radnjama vlast u Srbiji obračunava sa sindikatom kome je svrha i posao zaštita prava i interesa radnika.\nNAZAD: Ljudi ne mogu da egzistiraju sa platom od 40.000 dinara\nNAPRED: NAJAVA DOGAĐAJA: Konferencija za štampu na otvorenom


“Mislim da je to njihova čista demagogija i da je to način obraćanja javnost – to vidimo i kod Siniše Malog u Srbiji i Mila Đukanovića u Crnoj Gori”, kaže Ćosić.\nOna je kazala da prema podacima ICIJ postoje 123 kompanije koje su povezane sa vlasnicima iz Srbije.\nNeki ljudi možda ni ne znaju da su vlasnici kompanija u ofšoru, ako neko dođe do vaših ličnih podataka i na vaše ime otvori firmu negde u svetu, rekla je Ćosić.\n“Ta kompanija može da ima na svom računu stotine miliona evra, nekretnine u Francuskoj, a da vi ni ne znate”, govori ona.\nU papirima i čovek koji pravi Putinov imidž\nĆosić kaže da se od 27.000 kompanija, koliko je registrovano u Pandorinim papirima, za Rusiju vezuje oko 4.000 njih, ili 14 odsto.\n“Ljudi iz najbližeg Putinovog kruga, oligarsi ili političari u Rusiji, su otvarali kompanije – neki na stotine njih – širom tih (ofšor) jurisdkicija”, rekla je ona.\nNavodi primer Konstantina Ernsta, direktora federalnog Kanala 1, jedne od najgledanijih stanica u Rusiji – kako kaže Ćosić, on je stvorio imidž Putina, a bio je zadužen i za produkciju otvaranja Olimpijskih igara u Sočiju, 2014. godine.\n“Nama je izjavio da je za to bio plaćen samo jednu rublju. Istog dana kada su otvrene Olimpijske igre, otvorena je komp na Britanskim devičanskim ostrvima iza koje stoji on, i koja je… dobila od Rusije ogroman tender za privatizaciju 39 bioskopa u Moskvi na luksuznim lokacijama”, govori Ćosić.\nKaže da postoje i drugi političari i bogati ljudi iz Putinovog najužeg kruga koji su kroz ofšor sakrili da stoje iza kompanija, a dobili su tendere od pola milijarde evra.\nNekretnina Tonija Blera vredi više od šest miliona funti\nJelena Ćosić kaže da je vrednost nekretnine koju su preko ofšora kupili bivši premijer Velike Britanije Toni Bler i njegova supruga veća od šest miliona funti.\nOni je nisu prijavili, što znači da po papirima nisu platili porez koji bi inače morali da plate, govori Ćosić.\nOna podseća da ofšor poslovanje nije ilegalno, ali treba da se sankcioniše ili bar ispita ako bivši ili aktuelni političari kupuju nekretnine i to sakrivaju da bi izbegli porez.\nU Rusiji, reakcije na istraživanje su da se radi o “zaveri”, da je u pitanju “Amerika, CIA, Soroš i drugi klasični krivci”, rekla je ona.\n“Moram da primetim da to nije obrazac samo u Rusiji. Ogroman je pritisak na našim partnerima”, kaže Ćosić i dodaje da se slično dešava u Češkoj nakon otkrića o ofšor poslovima premijera Andreja Babiša.\nPritisak je i na novinarima u Latinskoj Americi, koji trpe cenzuru i moraju da odlaze iz svojih zemalja, govori Ćosić.\nAli u nekim drugim zemljama, institucije su krenule da reaguju i proučavaju istraživanja partnera ICIJ, dodaje ona i navodi kao primer Bugarsku, Ukrajinu, Crnu Goru, Češku i SAD.\nIstraživačko novinarstvo Jelena Ćosić Pandora dokumenti\n← Veran Matić – (Samo)regulatorni mehanizmi\nZemlja njihove dece i roditelja →


Naš tim | Magna Pharmacia\nOprema i projekti\nJedan od najvažnijih izazova našeg menadžmenta je da uspostavi organizaciju, definiše ciljeve i utvrdi strategiju za njihovo ostvarenje. Od izuzetne važnosti nam je da odaberemo saradnike, motivšemo i inspirišemo da obave radne zadatke koji vode ka ostvarivanju ciljeva ali uz brigu za individualne potrebe zaposlenih.\nTu smo da zajedno unapredimo postojeće, nemoguće učinimo mogućim.\n„ZADATAK MENADŽMENTA NIJE DA VIDI PREDUZEĆE ONAKVO KAKVO JE … VEĆ KAKVO MOŽE DA POSTANE.” John W. Teets\nFinansijska služba bavi se planiranjem, organizacijom, izborom adekvatnih kadrova za određene zadatke kao i odlučivanjem, rukovođenjem i finansijskom kontrolom nad sredstvima potrošnje.\nUkoliko se uzme u obzir kompleksnost funkcije i mogućnosti koje pružaju naši finansijski menadžeri jasno je da istovremeno poseduju osobine preduzetnika i stručnjaka.\nNaši finansijski zadaci bazirani su na:\nFinansijskom planiranju i predviđanju,\nSavetovanju pri donošenju poslovnih odluka,\nPripremi finansijskih izveštaja,\nBudžetiranju i planiranju,\nMerenju i kontroli rezultata,\nAnalizi finansijskih aktivnosti i sprovođenju odgovarajućih aktivnosti na osnovu analize,\nFinansijskom modeliranju i predviđanju,\nPoboljšanju kontrole troškova.\nViše od 25 godina Magna Pharmacia doprinosi poboljšanju zdravlja ljudi isporučujući medicinska sredstva vrhunskog kvaliteta i vrednosti. Sarađujemo isključivo sa renomiranim proizvođačima medicinskih sredstava čime se pacijentima i zdravstvenim radnicima omogućava pristup proizvodima premium kvaliteta. Svi naši dobavljači su sertifikovani od strane akreditovanih notifikacionih tela čime se potiže usaglašenot njihovih proizvoda sa svim zakonskim zahtevima. Sa svojim dobavljačima razvijamo dugoročne partnerske odnose.\nKako bismo obezbedili da korisnici u potpunosti budu upoznati sa karakteristikama medicinske opreme koju isporučujemo i kako bi oprema postigla maksimalne performanse u stalnoj smo komunikaciji sa korisnicima. Korisnici naših usluga su: javne i privatne zdravstvene ustanove, zdravstvene ustanove koje u svom sastavu imaju laboratorije za ispitivanje, distributeri i apotekarske ustanove. Nastojimo da stalno ostvarujemo i prevazilazimo očekivanja naših korisnika.\nIvana Puačamenadžer prodaje, ortopedija\nVladan Konstantinovićmenadžer prodaje, ortopedija\nDragan Jankovićmenadžer prodaje, ortopedija\nDubravka Protićmenadžer prodaje, ortopedija\nDragana Virićmenadžer prodaje Coloplast\nZoran Beksedićmenadžer prodaje, Coloplast\nBojan Perićmenadžer prodaje, Coloplast\nOliver Stanojkovićpredstavnik prodaje, Coloplast\nTijana Njego Štrbacmenadžer prodaje, in vitro dijagnostika\nJelena Radičevićmenadžer prodaje, in vitro dijagnostika\nSlavica Repacmenadžer prodaje, in vitro dijagnostika\nZoran Đuričićadministrativni asistent in vitro dijagnostika\nAnđelka Bajčetićmenadžer prodaje, oprema\nLjubica Radovićmenadžer prodaje, oprema\nIvana Ivkovićmenadžer prodaje, Kedrion\nSlavica Stanisavljevićmenadžer prodaje, BBraun\nMarko Nenadovićmenadžer prodaje, BBraun\nSava Petkovićpredstavnik prodaje, BBraun\nTim koji se bavi projektima je fokusiran definisanim ciljevima za rešenje određenog problema, a čije ispunjenje će pomoći realizaciji nekih viših strateških ciljeva do kojih se dolazi korišćenjem medicinske opreme koja je u ponudi.\nNaši zaposleni su visoko motivisani da ispune sve tehnološke ciljeve i uspešno se izbore sa svim izazovima u toku projekta. Prateći trendove u ovoj obasti, donose rešenje na obostrano zadovoljstvo, kako korisnika tako i njih samih.\nProfesionalnim odnosom i najkvalitetnijom medicinskom opremom, a sve u cilju povećanja nivoa zdravstvene nege pacijenata svakodnevno unapređujemo svoje poslovanje.\nmenadžer prodaje, radioterapija, oprema i investicije\nadministrativni asistent, radioterapija, oprema i investicije\nadministrativni asistent, raditerapija, oprema i investicije\nServisna služba Magna Pharmacia doo je tim sastavljen od sertifikovanih servisnih inženjera sa dugogodišnjim iskustvom na održavanju medicinske i laboratorijske opreme.\nNašim korisnicima, nakon instalacije, pružamo usluge preventivnog održavanja, servisiranja opreme, podešavanja i kalibracije. Za servisiranje se koriste samo originalni rezervni delovi, najsavremeniji alati i instrumenti koji se redovno etaloniraju. Takođe smo tu i da pružimo profesionalnu podršku u svakodnevnom radu sa instaliranom opremom.\nNaši inženjeri imaju obezbeđeno stalno tehničko usavršavanje u edukativnim centrima proizvođača opreme i u stalnom su kontaktu sa internacionalnim timovima servisnih inženjera, sa kojima dele svoja znanja i iskustva, kako bi u svakom trenutku bili spremni da na najbolji način odgovore izazovima na terenu i obezbede korisnicima najbolju moguću tehničku podršku.\nKontakt telefon servisne službe: 011/ 36 22 500\nNaš tim svakodnevno prati propise koji se odnose na lekove i medicinska sredstva, poslovanje veleprodaja i zdravstvenu delatnost, a pre svega Zakon o lekovima i medicinskim sredstvima i novi Zakon o medicinskim sredstvima\nNaš cilj je da obezbedimo da se na tržište plasiraju proizvodi koji su usklađeni sa svim važećim lokalnim i međunarodnim propisima i standardima kako bismo zadovoljili zahteve naših inopartnera i pristup inovativnim rešenjima našim korisnicima.\nmenadžer za registraciju lekova i medicinskih sredstava\nSa konstantnom pojavom novih elektronskih uredjaja i softvera u svetu biznisa, izazov je biti ispred konkurencije, biti prvi.\nOzbiljni bezbednosni i operativni rizici mogu nastupiti u slucaju da se zapostavi azuriranje softvera i hardvera. Zato naša IT služba brine i garantuje da ce IT sistemi biti ažurirani i da možemo u svakom momentu biti sigurni da su nam podaci sigurni. Naši stručnjaci obezbeđuju hardversku, softversku i mrežnu podršku onda kada je ona najpotrebnija.\nU cilju obezbedjenja kvaliteta usluge i zadovoljenja zahteva i potreba korisnika posebnu pažnju posvećujemo logističkim procesima, kao i zaposlenima koji svakodnevno odrađuju zahtevne operacije i postupke.\nKontinuirano ulažemo u nove tehnologije i procese, a u skladu sa najvišim standardima i zahtevima dobre distributivne prakse .\nMagna Pharmacia posebnu pažnju posvećuje svojim zaposlenima, obezbedjujući im stalno usavršavanje kroz realizaciju seminara, simpozijuma, kurseva I radionica. Putem tih edukacijskih programa koji obuhvataju poznavanje internih procedura i pravilnika usklađenih sa važećim normama, oni unapređuju svoja znanja i veštine na području upravljanja, timskog rada i komunikacije.\nNaša kompanija isporučuje tržištu medicinska sredstva na celoj teritoriji Republike Srbije u skladu sa rešenjem Ministarstva zdravlja. Isporuka proizvoda korisnicima vrši se vozilima koja ispunjavaju sve uslove propisane važećim normama,a za proizvode koji zahtevaju posebne uslove čuvanja i transporta uslovi sredine se mere i beleže.\nKontinuirani monitoring prevoznih sredstava je proces putem kojeg se obezbeđuje praćenje ključnih parametara u svrhu obezbeđivanja adekvatnog prevoza u smislu očuvanja integriteta i kvaliteta lekova i medicinskih sredstava u skladu sa Dobrom distributivnom praksom.\nMagna Pharmacia doo raspolaže sa 585m2 magacinskog prostora čime obezbeđuje kvalitet proizvoda za čuvanje i manipulaciju robom koja podleže temperaturnim režimima od 15 °C do 25 °C i od 2°C do 8 °C. Uslovi skladištenja proizvoda se usklađuju sa uputstvima koje je specificirao proizvođač.\nOčuvanje kvaliteta proizvoda odnosi se na njihovu identifikaciju, rukovanje, skladištenje i isporuku.\nO svim navedenim procesima u magacinu vodi se precizna evidencija.


Setva pšenice u banatskim atarima uslovnljena vremenskim prilikama - RTV Santos\nSetva pšenice u banatskim atarima uslovnljena vremenskim prilikama\nZbog optimalnih rokova i pogodnog vremena setva pšenice obavlja se na njivama. Radovi se izvode ubrzano zbog najavljene kiše koja će prekinuti radove. U odnosu na prethodnu godinu zasnivanje proizvodnje ove žitarice je značajno skuplje zbog cene goriva i pogotovo veštačkog đubriva.\nPoljoprivrednik Slobodan Mihajlov iz PG „Savica Mihajlov“ rekao je da se zemljište do sada pripremalo kako bi setva mogla nesmetano da se obavi. Na jesenju setvu utiču nepovoljni vremenski uslovi. Nakon nekoliko sunčanih dana, banatski poljoprivrednici ponovo se suočavaju sa padavinama koje umnogome utiču na dinamiku radova.\nPšenica će na PG „Savica Mihajlov“ pokriti oko 10 hektara, a na 35-40 hektara planirano je zimsko oranje kako bi se na toj površini u proleće obavila setva suncokreta i kukuruza. Slobodan Mihajlov rekao je i da se poskupljenje poljoprivrednog repromaterijala direktno odražava i na poljoprivrednu proizvodnju i planiranje iste.\nPrethodnoOd ponedeljka ponovo kombinovana nastava\nSledećeKovid propusnice nedovoljna motivacija za imunizaciju mladih, stariji odgovorniji\nZa kršenje ograničenja cena osnovnih živtonih namirnica kazna do 2 miliona dinara\n2. decembra 2021.\t10:00\nCene reprodukcionog materijala povećane za 16,7%\n17. novembra 2021.\t11:00


Vlatko Marković: UEFA i FIFA mogu da izbace Hrvatsku iz svih takmičenja\nNekadašnji reprezentativac Hrvatske Igor Štimac izabran je za novog predsednika Fudbalskog saveza Hrvatske, ali stara garnitura ne priznaje izbor i upozorava da bi zbog krize u HNS mogle da reaguju FIFA i UEFA.\nVlatko Marković ističe da Hrvatska u ovom trenutku jedina na svetu ima dva predsednika u fudbalskom savezu, što joj se može obiti o glavu.\n"Te odluke mogu biti katastrofalne za hrvatski fudbal. Ti ljudi rizikuju da reprezentaciju izbace iz takmičenja i iz kvalifikacija. Jedan član je na glasanju podigao obe ruke što znači da je ono izjednačeno. Održan je skup bez zakonske podloge. Ti momci su spremni na sve, zato i prave greške u koracima", rekao je Marković, prenose hrvatski mediji.\nIgor Štimac je rekao da ni UEFA ni FIFA nemaju ovlašćenje ni pravo da se upliću u unutrašnje stvari jednog saveza, ukoliko one nemaju veze sa politikom.\n"SVI SU SE PLAŠILI SRBIJE!" Bivši selektor Hrvatske otkrio MALO POZNATE DETALJE iz karijere!\nFudbal jeste čudnovata igra, pa su i greške koje se događaju na zelenim pravougaonicima često neverovatne.


Dom kulture – KSC Kakanj\n[vc_row][vc_column][lsvr_gallery_cpt gallery=”3078” items_per_row=”4”][vc_column_text]Kakanj je 1967. godine dobio izvanredno lijepu, modernu i nadasve funkcionalnu zgradu, koju po njezinoj namjeni nazvaše Dom kulture. Velika sala sa prostranom pozornicom, opremljenom velikim pokretnim kulisama i reflektorima, ispred koje je podij za orkestar, mogla je garantovati uspješan nastup i najvećim ansamblima. To je ujedno bila i kinosala u kojoj su se prikazivali filmovi u tada najsavremenijoj tehnici, sa velikom projektovanom slikom i stereo zvukom.\nDanas,kinosala ponovo obara rekorde kako sa predstavama vlastite produkcije tako i gostujućim predstavama iz BiH i regiona. I filmske projekcije obaraju gledanost iako ne tako česte da bi zadovoljile apetite kakanjske publike zbog činjeci da JU za kulturu i obrazovanje nema vlatitu 3D opremu. Stoga smo u poziciji da iznajmljujemo opremu i filmove od firme “Oskar” Banja luka.[/vc_column_text][/vc_column][/vc_row]


Izvor: NoviMagazin.rs, 09.Feb.2016, 19:15\nÐumin (43), koji je nedavno imenovan regionalnim guvernerom, ispričao je listu "Komersant" da je bio na dužnosti dok je Putin u rezidenciji spavao, kad je na drugoj strani staklenih vrata ugledao medveda koji se uspravio na stražnje noge, prenela je agencija AP.\nBivši telohranitelj navodi da je tada pogledao medvedu >> Pročitaj celu vest na sajtu NoviMagazin.rs << u oči, otvorio vrata i iz službenog pištolja ispalio jedan metak pored medvedovih nogu.\nŽivotinja je tada pobegla, a Putin je kasnije Ðumina pohvalio zato što je medvedu poštedeo život, priseća se on.\nNakon što je godinama služio Putinu kao telohranitelj, Ðumin je prvo imenovan šefom Snaga za specijalne operacije ruske vojske, a prošle nedelje i guvernerom Tulske oblasti, jugozapadno od Moskve.\nNezavisne Novine: Tjelohranitelj otjerao medvjeda ispred Putinove rezidencije\nPutin spavao, a medved se šunjao, šunjao...\nBivši telohranitelj ruskog predsednika Vladimira Putina Aleksej Djumin ispričao da se ispred Putinove rezidencije suočio sa medvedom.\nBivši telohranitelj ruskog predsednika Vladimira Putina Aleksej Djumin je izjavio danas da se jednom ispred Putinove rezidencije suočio medvedom...Djumin (43), koji je nedavno imenovan regionalnim guvernerom, ispričao je listu "Komersant" da je bio na dužnosti dok je Putin u rezidenciji spavao, kad...


Novo Vuletićevo objašnjenje, šta ''koči'' transfer Filipa Stevanovića? - Sportske.net\nPrethodnih dana delovalo je da su nove desetine miliona evra nadohvat ruke Partizanu u svakom trenutku, ali izgleda da će biti potrebno još strpljenja.\nZatresao mreže i Partizana i Zvezde, velika je želja Sava Miloševića, uskoro na Bliskom istoku?Fudbaleri Partizana u epizodi - Um caruje, ali i snaga je bitna!Navijači zabrinuti, ko odlučuje o prodaji Sadika - Partizan ili Roma? Iz Humske stigao odgovor!Stigla ponuda za Partizanovog vezistu, pa je odbijena!Zvezdin kapiten ga mnogo ceni, a on bi voleo u Partizan! Da li je zamena za Sadika?\nU prvom planu ovih dana su veoma primamljive ponude za Umara Sadika i Filipa Stevanovića. Za Sadika navodno postoji ponuda vredna 12 miliona evra, a za Stevanovića je interesovanje pokazala francuska Nica koja prema dostupnim informacijama nudi 15 miliona.\nKakva je tačno situacija oko Sadika, potpredsednik Partizana Vladimir Vuletić je juče objasnio, a onda je izneo svoje mišljenje i u vezi Stevanovićevog mogućeg transfera.\nPotencijalna teškoća, ali istovremeno i povoljnost po Partizan je to što mladi krilni fudbaler ima tek 17 godina i za Nicu bi mogao da zaigra tek kada postane punoletan, što znači da bi do tada mogao da ostane u Partizanu.\nAli, ključno pitanje je može li Partizan da dogovori transfer sa Nicom, da li je njena ponuda konkretna i može li da se u perspektivi računa na tih 15, ili koliko već miliona evra.\n''Filip Stevanović je veoma tražen i zanimljiv igrač svim evropskim klubovima. Ja ne volim da licitiram o ciframa, ne volim da licitiram. Ponude za njega su u ovom momentu takve da nisu još pravno formulisane.\nZanimljiv je mnogim evropskim klubovima. On je maloletan igrač i potrebno je učiniti nekoliko koraka kako bi došlo do transfera, ali on ne može biti izvršen do narednog januara, jer će tek tada postati punoletan'', objasnio je Vučetić, a prenosi ''Telegraf''.


Mali: Rebalans neće povećati javni dug preko 60 odsto BDP | Direkt.rs\nPočetna Ekonomija Mali: Rebalans neće povećati javni dug preko 60 odsto BDP\n– Rebalans budžeta za 2021. godinu uključuje treći paket pomoći privredi i građanima u iznosu od 257 milijardi dinara. Zajedno sa prošlogodišnja dva paketa pomoći u iznosu od 704 milijarde dinara, ukupno će privredi i građanima biti obezbeđena podrška od osam milijardi evra, odnosno 17,2 odsto BDP, istakao je Mali.\n– Za ekologiju je povećan budžet za 50 odsto, a 3,4 milijarde evra su planirane investicije u narednim godinama u kanalizacionu mrežu i postrojenja za prečišćavanje otpadndih voda u lokalnim samoupravama, rekao je Mali.\n– Za poljoprivredu su povećani budžetski rashodi za 5,5 milijardi dinara, tako da se približavamo cilju da ukupna izdvajanja za tu privrednu granu budu pet odsto budžeta, rekao je Mali i dodao da će za dodatne vaučere biti izdvojeno 100 milijardi dinara, a za filmsku industriju još 300 milijardi dinara.\n– Iako je bilo planirano da u prvom kvaratalu pad BDP bude 1,3 odsto, taj pad je iznosio 0,5 odsto, kazao je Mali.


Šta smo videli u finalu kupa – Ima li “materijala“ za Evropu? – Sport ONLINE\n27/05/2017 Radio Sport Domaći fudbal 0\nPosle onoga što smo videli večeras, imaju li navijači dva naša najbolja kluba razloga za optimizam? Evropski mečevi su i za Zvezdu i za Partizan “iza ugla“.\nUtakmicom finala Kupa Srbije spuštena je zavesa na tekuću fudbalsku sezonu u Srbiji koja je protekla u znaku Partizana.\nCrno-beli su golom Nikole Milenkovića u 42. minutu slavili sa 1:0 i tako šampionskoj tituli dodali i pehar Kupa Srbije.\nMladi štoper koji se ovim golom oprostio od crno-belog dresa, izrastao je u junaka finala Kupa i jedan je od onih koji u Partizanu zaslužuju najvišu ocenu u velerašnjem meču. Osim postignutog gola popularni “Bleki“ je besprekorno odradio i zadatke u odbrani i zaista se, videli smo, na najlepši mogući načinm oprostio od kluba u kojem je ponikao.\nUz njega, treba istaći i golmana Nemanju Stevanovića, koji je večeras prikazao svoju najbolju partiju od dolaska u Partizan. U samom finišu smo videli intervencije kojima je uspeo da sačuva vođstvo crno-belih i spreči pravu dramu u finišu. Posle ovoga trener Partizana Marko Nikolić ne bi trebalo da ima briga pred izlazak u Evropu, bar kada su golmani u pitanju, bez obzira na povredu Filipa Kljajića.\nNajbolji strelci Partizana Leonardo i Đurđević večeras nisu bili golgeterski raspoloženi, ali su, pogotovo Brazilac, u više navrata opasno pretili golu Kahrimana.\nNavijači Partizana su se pribojavali kako će se pokazati Monir koji je zamenio Miletića na levom beku, ali je i Libijac opravdao poverenje trenera Nikolića.\nPartizan: Stevanović 8, Vulićević 7.5, Ostojić 8, Milenković 8.5, Monir 7, Jevtović 7, Kosović 6.5, Mihajlović 6.5 (Đuričković 6.5), Janković 7 (Ilić -), Leonardo 7.5 (Radin -), Đurđević 7.\nOpšta je ocena da je Crvena zvezda pokazala napredak u igri u odnosu na prethodne prvenstvene derbije ove sezone. Ipak, navijačima Zvezde je to slaba uteha ako se ima u vidu da je Partizan opet izašao kao pobednik, a crveno-beli ostali bez ijednog trofeja ove sezone.\nGolman Kahriman je uglavnom dobro odradio posao, izlazio je kao pobednik u situacijama ada su pretili Leonardo, Đurđević, Janković, ali kod primljeniog gola, trebalo je bolje da reaguju Donald i Boaći, koji su bili uz strelca Milenkovića.\nZvezdini štoperi Luković i Le Talek su, očekivano, imali mnogo problema da zaustave Partizanov napadački tandem, često su bili na vetrometini, i imali su sreće što Leonardo i Đurđević večeras nisu bili pribraniji u završnici. Luković je iz slobodnog udarca u drugom poluvremenu propustio priliku da popravi utisak.\nZvezdini bekovi Petković i Anđelković bili su zapaženi tokom prvih dvadesetak minuta prvog poluvremena, ali su potom fudbaleri Partizana znatno lakše izlazili na kraj sa njihovim probojima po bokovima.\nKanga je, često kritikovan i osporavan, bio večeras jedna od konkretnijih pretnji golu Partizana, bilo mu je i lakše zbog odsustva Evertona, ali na kraju ipak bez pravog efekta.\nMihailo Ristić je takođe bio jedan od zapaženijih, a pštoperi Partizana uspeli su da neutrališu Zvezdinog najboljeg strelca Boaćija.\nCrvena zvezda: Kahriman 7, Petković 6, Luković 6, Le Talek 6, Kanga 7, Boaći 6, Plavšić 6 (Vujaklija 6), Donald 6, Anđelković 6, Srnić 6.5 (Milić 6), Ristić 7 (Milijaš -).\nIzvor i foto Sportske Net\nSportski TV program – nedelja, 28. maj 2017.\nza partizan ima a ovi ciganji treće kolo plafon.


Višnjička plaza tek 2015. godine\nIzraelska kompanija "Plaza centers" trebalo je još pre godinu dana da započne gradnju tržnog centra "Višnjička plaza" na Paliluli. Objekat na 48.000 kvadratnih metara, koji će imati i 3D bioskop, međutim, počeće da niče, u najboljem slučaju, tek početkom sledeće godine.\nU polugodišnjem izveštaju koji je u avgustu investitor objavio na svom sajtu stoji da bi izgradnja trebalo da počne na startu 2014, a završetak se očekuje 2015. godine.\nIako su iz "Plaze" govorili da su spremni da počnu sa radovima prvog dana nakon dobijanja dozvole, na placu već mesecima nema radova. Prema nezvaničnim podacima, razlozi odlaganja bi mogli da budu izmene projekta, ali i novac. Od početka krize prodali su najveći broj tržnih centara kojima su upravljali, a samo u Americi – čak 47 objekata.\nU pitanju je investicija vredna 120 miliona evra, na mestu nekadašnje fabrike "Sport star" u Višnjičkoj ulici 84, na Karaburmi, sa prostorom za izdavanje na 48.000 kvadrata. "Višnjička plaza" će se sastojati od parkinga na pet nivoa, dva sa prodavnicama i jednim za razonodu.\n- "Višnjička plaza" će nuditi mogućnost za mesečnu kupovinu u lako dostupnom hipermarketu od 6.550 kvadrata, svakodnevnu posetu teretani ili mesečni izlazak sa porodicom – piše na sajtu firme. - Imaće bioskop sa deset sala, "fantazi park", fitnes centar, a na vrhu restoran i fast fud zonu.\nPlac plaćen 1,55 milijardi dinara\nU novom šoping molu trebalo bi da bude izgrađen i "Imaks" bioskop, čije je standardno platno široko 22 i visoko 16,1 metar. "Višnjica plaza" biće izgrađena na mestu nekadašnjeg proizvođača sportske opreme "Sport star", kojeg je pre dve godine kupio "Plaza centers" za 1,55 milijardi dinara.


Šutanovac: Janković može da pobedi Vučića\nRTV\t16.01.2017 17:08\n"Ne mislim da (Janković) zloupotrebljava funkciju, ali mislim da treba da krene u kampanju što pre, nema potrebe da se dokazuje na poziciji. Davao je izjave kao građanin i kao zaštitnik građana, ali sada bih voleo da se uključi u politički život što pre", rekao je Šutanovac.\nPrema njegovim rečima DS nije kalkulisao u dogovoru sa drugim strankama opozicije, a zalagao se i da opozicija ima jednog kandidata na predsedničkim izborima.\n"Janković ima velike šanse i očekujem da pobedi na izborima. Dilema je bila ko može da pobedi, Janković je mnogo bolji kandidat, dok Jeremića nije bilo tu pet godina, pokazao je da brine i o društvu i o građanima", rekao je on.\n"Uveren sam da će to da se završi dobro. Čekam da krenemo u kampanju, posle pet godina nakaradnog vođenja države vreme je da dobijemo predsednika", rekao je Šutanovac.\nŠutanovac: Tomislav Nikolić je mašinovođa stradanja\nPredsednik Demokratske stranke (DS) Dragan Šutanovac optužio je danas predsednika Srbije Tomislava Nikolića da "ratnohuškačkim izjavama podgreva dalje sukobe i uvodi Srbe na Kosovu i Metohiji u nove rizike", umesto da smiruje strasti i kako je naveo, opomene premijera zbog "nakaradnog šinobusa".\n"Tomislav Nikolić se kao vojvoda dokazao kao kuvar na ratištu tokom devedesetih, dok bi danas da šalje tuđu decu u još jedan unapred izgubljeni rat. Tamo gde se zbog njegove politike išlo sa tenkovima Srbi su se vraćali sa traktorima", naveo je Šutanovac u pisanoj izjavi.\nŠutanovac je ocenio da je to razlog zbog kojeg Srbiji treba predsednik koji će biti kontrolor izvršne vlasti i vlade ali i "svetionik evropske budućnosti", kako građana tako i Srbije.\nPredsednik Nikolić je u nedelju izjavio da je spreman da na Kosovo pošalje vojsku ako se dovedu u opasnost životi Srba.\n1. Koji si ti debil a jos veci oni koi su te izabrali za presednika stranke.


Elektronsko podnošenje zahteva za detašman – novi digitalni servis PKS | Gde Investirati\nJuly 23, 2017\tComments 0\nOd početka godine izdato je skoro 500 Saglasnosti za upućivanje zaposlenih iz Srbije na nemačka gradilišta. U nameri da dodatno unapredi efikasnost prijema i obrade dokumentacije, Privredna komora Srbije uvela je mogućnost elektronskog podnošenja zahteva i potrebne dokumentacije. Novi elektronski servis PKS privrednicima značajno štedi vreme i novac, imajući u vidu da su pre digitalizacije ove usluge dokumentaciju morali lično da dostave Komori.\nOsim mogućnosti podnošenja zahteva elektronskim putem, o svakoj promeni statusa predmeta (prijem, početak i završetak obrade, eventualno potrebna dodatna dokumentacija) podnosioci se obaveštavaju SMS porukom ili mejlom, objasnila je Nataša Kecman, rukovodilac Centra za usluge i posredovanje PKS.\n„Kako bi se obezbedila sigurnost poslovanja, isključivo registrovani korisnici portala eUsluge mogu da elektronski podnesu zahtev i prateću dokumentaciju. Registracija i korišćenje portala su besplatni“, istakla je Kecman.\nPrivredna komora Srbije ima izuzetnu saradnju sa Biroom za rad Nemačke, koji redovno dostavlja informacije o potvrđenim pojedinačnim kvotama na osnovu Saglasnosti koje je izdala PKS, kao i mesečnu statistiku iskorišćenja ukupne kvote Srbije.\nOdobrena kvota za poslodavce iz Srbije za detašmansku 2016/2017. godinu je 2.770 radnika od čega je 1.080 radnika u sektoru građevinarstva. Prosečno iskorišćenje kvote Srbije od 1. oktobra 2016. godine je 2.026 zaposlenih ili 73 odsto, što je sedam procenata više nego u prošloj detašmanskoj godini.\nCilj Privredne komore Srbije jeste da pomogne domaćim kompanijama da ponuđenu kvotu iskoriste u potpunosti i da što više preduzeća iz Srbije uspostave kontakte i zaključe ugovore koje će realizovati u Nemačkoj.\nZa učešće u raspodeli utvrđenog maksimalnog broja detaširanih radnika može da se prijavi privredni subjekt čije je sedište u Srbiji, registrovan je za obavljanje delatnosti za koje se raspoređuje kontingent zaposlenih i ima registrovano predstavništvo/poslovnu jedinicu u SR Nemačkoj ili je u fazi otvaranja.\nPrivredna komora Srbije po osnovu Zaključka Vlade Srbije i Rešenja Ministarstva za rad, zapošljavanje, boračka i socijalna pitanja od 1. oktobra 2016. godine obavlja poslove raspodele kontingenta zaposlenih po osnovu ugovora o izvođenju radova u Nemačkoj.\nKomora je takođe prošle godine uvela komercijalnu, uslugu administriranja dokumentacije za izdavanje viza, na osnovu Sporazuma o detašmanu sa SR Nemačkom, za privredne subjekte koji na nemačka gradilišta upućuju više od pet radnika.\nOd početka godine do sada, usluga administracija dokumentacije za vize pružena za skoro 2.100 zaposlenih. Privredna komora Srbije planira da do u narednom periodu na elektronski nivo podigne i podnošenja zahteva za administraciju dokumentacije za vize.\nPrevious “Bank of America” zbog Brexita premešta sedište iz Londona u Dablin\nNext Evro prema dolaru na najvišem nivou u dve godine\nApple: Cene akcija nadmašile očekivanja\nAkcije kompanije “Apple” dostigle su cenu od 177 dolara, a ekonomski analitičari smatraju da bi već u ovom mesecu tržišna vrednost kompanije mogla dostići bilion dolara!\nGazprom: Rekord u izvozu gasa na tržišta van Zajednice nezavisnih država u januaru 2017.\nGazprom je ostvario nov istorijski rekord u izvozu gasa na tržišta van Zajednice nezavisnih država (ZND) u januaru 2017, isporučivši potrošačima 19,1 milijardi kubnih metara gasa.


Jeftini letovi iz Španije do Severne Makedonije - Avio karte Španija Severna Makedonija - eSky.rs\nAvio karte iz Španije do Severne Makedonije\nPretražite letove iz Španije do Severne Makedonije\nProverite najbolje prilike za letove iz Španije do Severne Makedonije\nKada rezervisati letove do Severne Makedonije\n✔ Postoje li posebne ponude za letove iz Španije do Severne Makedonije na eSky.rs?\n✔ Mogu li se pobrinuti za osiguranje prilikom rezervacije leta iz Španije do Severne Makedonije?\n✔ Ako rezervišem let iz Španije do Severne Makedonije, mogu li da rezervišem ujedno i smeštaj?\n✔ Koje avio-kompanije nude letove iz Španije do Severne Makedonije?\nBudite sigurni, da na eSky.rs ponuda letova iz Španije do Severne Makedonije uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Španija - Severna Makedonija


NSZ raspisala 11 javnih poziva za zapošljavanje | (Vesti - 08. 02. 2017) Subotica.com\nNSZ raspisala 11 javnih poziva za zapošljavanje\n08.02.2017. u 09:09h\nNacionalna služba za zapošljavanje objavila je 11 javnih poziva za realizaciju aktivnih mera zapošljavanja u 2017. godini. Detaljnije informacije o uslovima konkursa dostupne su na sajtu Nacionalne službe www.nsz.gov.rs ili u Filijali NSZ Subotica.\nKao podsticaj preduzetništvu raspisani su javni pozivi za dodelu subvencija za samozapošljavanje i samozapošljavanje nezaposlenih lica romske nacionalnosti.\n- Iznos subvencija za samozapošljavanje koji se dodeljuje jednokratno je 180 hiljada dinara, a 200 hiljada dinara u slučaju samozapošljavanja viškova zaposlenih, kao i 220 hiljada dinara za nezaposlene osobe sa invaliditetom, što je novina u odnosu na prethodne godine. Za subvenciju mogu konkurisati lica koja su prijavljena na evidenciju NSZ, a koja su završila obuku iz preduzetništva. Korisnik sredstava ima obavezu da obavlja registrovanu delatnost najmanje 12 meseci. Rok za podnošenje zahteva sa biznis planom za samozapošljavanje je 10. april - kaže Elvira Seči Erdman, savetnica za zapošljavanje Filijale Subotica Nacionalne službe za zapošljavanje.\nJavni poziv namenjen poslodavcima za dodelu subvencija za zapošljavanje nezaposlenih lica iz kategorije teže zapošljivih na novootvorenim radnim mestima otvoren je do utroška sredstava, a najkasnije do 30. novembra.\n- Iznos subvencije za mlade do 30 godina bez kvalifikacija, niskih kvalifikacija ili onih koji su duže od godinu dana na evidenciji, kao i starijih od 50 godina, je 150 hiljada dinara. Broj novozaposlenih za koje se traži subvencija u odnosu na broj zaposlenih može da bude najviše 5:1 - kaže Seči Erdman.\nRaspisan je i javni konkurs za organizovanje sprovođenja javnih radova, kao i konkurs za realizaciji javnih radova na kojima će biti angažovana nezaposlena lica sa invaliditetom. Novina je da se ove godine radovi za lica sa invaliditetom organizuju i u oblasti kulture. Pravo učešća na konkurs imaju organi AP Vojvodine, lokalne samouprave, javne ustanove i javna preduzeća, privredna društva, preduzetnici, zadruge i udruženja.\nPosebni javni pozivi namenjeni su realizaciji programa stručne prakse, sticanja praktičnih znanja za nekvalifikovana lica, sticanja praktičnih znanja za viškove zaposlenih i dugoročno nezaposlena lica koja su na evidenciji NSZ duže od 18 meseci, kao i obuka na zahtev poslodavca, koje će moći da koriste i preduzeća za profesionalnu rehabilitaciju i zapošljavanje osoba sa invaliditetom.\n- Zapošljavanju osoba sa invaliditetom namenjeni su i konkursi za subvencije zarada za osobe sa invaliditetom bez radnog iskustva, kao i refundaciju troškova osobama sa invaliditetom koje se zapošljavaju pod posebnim potrebama - ističe Seči Erdman.\nZa aktivne mere zapošljavanja predviđeno je 2,8 milijardi dinara iz sredstava Nacionalne službe, kao i dodatnih 550 miliona dinara za osobe sa invaliditetom.\nNSZ Subotica zapošljavanje u Subotici Nacionalna služba za zapošljavanje subvencije za zapošljavanje zapošljavanje aktivne mere zapošljavanja\npre 20 časova i 50 sekundi


Slučaj Kontić: Prijava za pokušaj ubistva tek posle 20 dana - NOVA portal\nHronika Autor:Beta 22. Sep. 202012:10\nPolicijska uprava u Novom Sadu prijavila je tužilaštvu pokušaj ubistva u Jevrejskoj ulici u Novom Sadu 20 dana nakon što je Ivan Kontić napao i teško povredio M. M. (30), proističe iz odgovora koji su agenciji Beta upućeni iz Višeg javnog tužilaštva u Novom Sadu.\nUkoliko su navodi tužilaštva tačni, to znači da je policija prijavila slučaj tužilaštvu tek kada se snimak napada sa nadzornih kamera pojavio u pojedinim medijima.\nSnimak je postao dostupan javnosti 11. septembra u večernjim satima.\nIz policije su više puta to demantovali, a ministar unutrašnjih poslova Nebojša Stefanović je izjavio da je Policijska uprava Novi Sad slučaj prijavila iste noći kada se i dogodio, 24. avgusta ispred jedne kladionice u Jevrejskoj ulici u Novom Sadu i da postoji snimak telefonskog razgovora.\n“Policija je Osnovnog javnom tužilaštvu podnela krivičnu prijavu protiv I. K. zbog nanošenja teških telesnih povreda M. M. Više javno tužilaštvo je pokrenulo istragu protiv I. K. zbog osnovane sumnje da je izvršio krivično delo pokušaj ubistva i donelo naredbu o sprovođenju istrage 12. septembra”, navodi se u odgovoru tužilaštva.\nTo praktično znači da je policija pogrešno okarakterisala krivično delo, jer je Više javno tužilaštvo preuzelo prijavu od Osnovnog i odmah ga okarakterisalo kao pokušaj ubistva. Kako agencija Beta saznaje, takvoj odluci je doprineo i potresni snimak brutalnog iživljavanja osumnjičenog nad onesvešćenom žrtvom.\nNaknadno je Više javno tužilaštvo 15. septembra proširilo istragu protiv O. L. i L. V. koji su uhapšeni i određen im je pritvor u trajanju do 30. dana da ne bi sa slobode uticali na svedoke. Prvi je osumnjičen za učešće u tuči, a drugi zbog pomaganja Ivanu Kontiću nakon izvršenog pokušaja ubistva.\n“Imajući u vidu njenu sadržinu, priloge i lekarski izveštaj, krivična prijava je dostavljena na nadležnost Osnovnom javnom tužilaštvu zbog krivičnog dela teška telesna povreda”, naveli su iz tužilaštva.\nDirektor policije Vladimir Rebić je pre dva dana izjavio da je u slučaju brutalnog prebijanja mladića u Novom Sadu, policija obavila sve potrebne procedure ali da je to “moglo brže”, kao i da su utvrđeni propusti određenih policijskih službenika na nižem nivou.\nRebić je za televiziju Prva izjavio da nije zadovoljan kako je policija vodila taj slučaj i da “taj ko je grešio mora da odgovara”, ali da nije bilo “sistemske opstrukcije” sa višeg nivoa.\nKako agencija Beta saznaje svemu je prethodila unutrašnja kontrola u Policijskoj upravi Novi Sad, u sklopu koje su policijski službenici boravili i u prostorijama Osnovnog javnog tužilaštva u Novom Sadu. Mediji su preneli da je Republičko javno tužilaštvo naložilo i unutrašnju kontrolu novosadskog tužilaštva.\nhapšenjeIvan KontićNovi Sadpokušaj ubistvapolicijatužilaštvo


OTVORENA LABORATORIJA ZA DIGITALNU FABRIKACIJU – Poslovni inkubator\nPoslovni inkubator Valjevo od novembra 2020. godine sprovodi projekat Osnivanje laboratorije za digitalnu fabrikaciju u trajanju od 6 meseci.\nZnačaj projekta Osnivanje laboratorije za digitalnu fabrikaciju ogleda se u tome da svim ciljnim grupama ponudi mogućnost slobodnog korišćenja opreme za 3D štampu, sticanje potrebnih znanja koja će im pomoći da prođu kroz ceo proces od ideje do komercijalizacije krajnjeg proizvoda, mentorsku podršku, priliku da se priključe ovoj oblasti, naprave novi proizvod i komercijalizuju ga.\nOsnivanje Laboratorije i njeno integrisanje u inovaciono okruženje Valjeva zahteva primenu adekvatnih metoda – transfer znanja i dobrih praksi od eksperata angažovanih na projektu, simulacije realnih situacija, rada na praktičnim projektima, proučavanju studija slučaja, umrežavanju ciljnih grupa između sebe i sa poslovnim okruženjem.\nU toku trajanja projekta, planirano je sprovođenje Dana otvorenih vrata u cilju informisanja zainteresovanih polaznika.\nPolaznici će imati mogućnost da prisustvuju stručnim obukama i radionicama u oblasti digitalne fabrikacije.\nNakon završenih obuka, biće održana završna konferencija koja sumira aktivnosti i na kojoj će biti predstavljeni najbolji projekti učesnika.\nVAŽNOST DIGITALNE FABRIKACIJE\nDigitalna fabrikacija predstavlja proces dizajna i pravljenja proizvoda u okviru koga se 3D model prosleđuje računarski upravljanoj mašini koja ga proizvodi.\nJedna od tehnologija digitalne fabrikacije je i 3D štampa. Napredak u razvoju tehnologija, alata i materijala u ovoj oblasti doveo je do smanjenja troškova proizvodnje. Tehnologije 3D štampe posebno pomažu u oblasti pravljenja prototipa proizvoda (pre početka masovne proizvodnje), kao i u proizvodnji malih serija ili pravljenju krajnjeg proizvoda na zahtev krajnjeg kupca i u trenutku kada je to potrebno (bez pravljenja lagera). Na ovaj način se razvoj proizvoda može veoma brzo odvijati jer se prototip dobija za veoma malo vremena, proizvodnja se može obavljati u malim serijama, a sve to doprinosi i bržem izlasku proizvoda na tržište.\nUkoliko želite da se upoznate sa Laboratorijom i aktivnostima koje će biti organizovane, možete nas posetiti:\n07.12.2020. od 10h do 16h\n08.12.2020. od 10h do 16h\n09.12.2020. od 10h do 16h\nObzirom na trenutnu epidemiološku situaciju, kako bismo izbegli formiranje veće grupe zainteresovanih u isto vreme, potrebno je da nam se pre dolaska najavite mejlom na adresu poslovniinkubatorvaljevo@gmail.com\nU okviru Laboratorije, polaznici će imati mogućnost da prisustvuju obukama i radionicama na sledeće teme:\nObuka se zasniva na korišćenju alata Blender koji služi za 3D modelovanje. Ovaj softver je pogodan i zbog toga što je potpuno besplatan za korišćenje, a predstavlja jedno od najboljih rešenja za pravljenje 3D modela koji se mogu štampati.\nPrijave u toku, obuka počinje 10. decembra 2020.\nO obuci 3D modelovanje.\nTehnologija digitalne fabrikacije - štampa pomoću 3D štampača\nObuka podrazumeva obučavanje polaznika za proces 3D štampe koji je znatno drugačiji i zahteva više tehničkih znanja od klasičnog procesa štampe na papiru. Nakon obuke, polaznici će biti u stanju da samostalno koriste profesionalni 3D štampač\nOpen lab robotics\nSavremeni roboti predstavljaju sinergiju tehnoloških uređaja, programiranja i veštačke inteligencije, a oblast robotike se sve teže može zamisliti bez upotrebe digitalne fabrikacije.\nCilj ove radionice je upoznavanje sa navedenim oblastima i primena 3D štampe u razvoju robotike sadašnjosti i robotike budućnosti.\nviše o obuci uskoro\nKomercijalizacija proizvoda 3D fabrikacije\nPored mogućnosti pravljenja i štampe 3D protipova i krajnjih proizvoda, važno je razumeti i kako se takvi proizvodi mogu komercijalizovati. Sticanje praktičnih znanja po pitanu komercijalizacije ideja zasnovanih na digitalnoj fabrikaciji.


WhatsApp ipak neće limitirati korisnike koji ne prihvate novu politiku privatnosti | PC Press\nWhatsApp ipak neće limitirati korisnike koji ne prihvate novu politiku privatnosti\n1. juni 2021. 31. maj 2021. Branislav Bubanja\nKako stvari stoje, korisnici koji nisu prihvatili novu WhatsApp politiku privatnosti ipak neće imati nikakve posledice i ograničenja funkcionalnosti. Nakon što je nova politika privatnosti stupila na snagu 15. maja, nagovešteno je da će korisnici koji je ne prihvate imati progresivno smanjenje funkcionalnosti aplikacije. Međutim, verovatno pod pritiscima korisnika koji su u velikom broju počeli da napuštaju aplikaciju, izgleda da su (bar za sada) odustali od te namere.\nU saopštenju koje je izdato tim povodom navodi se da su, nakon konsultacija sa različitim agencijama i ekspertima koji se tiču privatnosti, odlučili da odustanu od planova za limitiranje funkcionalnosti WhatsApp-a za korisnike koji još uvek nisu prihvatili novu politiku privatnosti. Umesto toga, korisnici će biti povremeno podsećani da prihvate novu politiku, ali im neće biti zabranjeno da upotrebljavaju sve opcije u programu.\nNa WhatsApp stranici za podršku, pominje se da ne postoji namera da „podsetnik“ bude dosadan. Pretpostavlja se da će korisnici povremeno dobijati pop-up informacije, ali da one neće biti toliko česte da izazovu negativan efekat kod korisnika.\nIako izgleda da su za sada korisnici odneli pobedu u ovom duelu, lako može da se desi da WhatsApp ponovo promeni odluku u nekom trenutku. Uostalom, od januara, kada je prvi put pomenuta promena politike privatnosti, odluke su se promenile već nekoliko puta.\nTagovi: Facebook, politika privatnosti, WhatsApp\n← Automatizacija politike: Većina anketiranih Evropljana bi vladu zamenila sa AI-em\nTwitter – pauza za dobijanje plavih verifikacija →


50 škola iz Srbije u globalnoj akciji "Sat programiranja" 50 škola iz Srbije u globalnoj akciji ”Sat programiranja” – Personal magazin\nNebojša Vasiljević, pomoćnik ministra spoljne i unutrašnje trgovine i telekomunikacija, danas je u sklopu akcije ”Sat programiranja” održao predavanje učenicima VIII beogradske gimnazije. Ovu akciju koja traje od 9. do…\nUčenje programiranja i sticanje računarskih veština važno ne samo za vašu budućnost, već i za budućnost naše države jer su nam potrebni mladi ljudi sa znanjem o novim tehnologijama i alatima, poručio je Vasiljević učesnicima ”Sata programiranja”. On je istakako kako informacione tehnologije razvijaju kod dece logičko razmišljanje i uče ih kako da stvaraju nove tehnologije, ne samo da ih koriste. Predavanju i radionici prisustvovalo je 60 učenika trećeg razreda VIII beogradske gimnazije.\nMinistarstvo spoljne i unutrašnje trgovine i telekomunikacija podržalo je akciju “Sat programiranja”, naročito uzimajući u obzir da je prioritet razvoja jedne države i usvajanje potencijala novih tehnologija za povećanje ekonomskog rasta, zaposlenosti i podizanje opšteg kvaliteta života građana, naglasio je Vasiljević.\nZa učešće u “Satu programiranja” prijavilo se blizu 40.000 organizacija iz celog sveta, uključujući i preko 50 škola i organizacija iz Srbije. Njihov zajednički cilj jeste da se milioni dece u više od 160 zemalja, nauče prvim i najvažnijim koracima koji će ih uvesti u svet programiranja.\n50 škola iz Srbije u globalnoj akciji ”Sat programiranja” was last modified: December 13th, 2013 by Redakcija


Poreska uprava: Budžet RS oštećen za 4,4 miliona KM | Banjaluka.net\nPoreska uprava: Budžet RS oštećen za 4,4 miliona KM\nInspektori Odjeljenja za istrage i obavještajne poslove Poreske uprave RS su u prvoj polovini ove godine nadležnim tužilaštvima u RS dostavili 16 izvještaja protiv poreskih obveznika zbog postojanja osnova sumnje da su činjenjem krivičnih djela oštetila budžet RS u iznosu od oko 4,4 miliona maraka.\nOd ukupnog broja podnijetih izvještaja, tri izvještaja su podnijeta Republičkom javnom tužilaštvu – Posebnom odjeljenju za suzbijanje korupcije i najtežih oblika privrednog kriminaliteta, sedam izvještaja Okružnom javnom tužilaštvu Banjaluka, dva izvještaja Okružnom javnom tužilaštvu Prijedor i po jedan izvještaj okružnim javnim tužilaštvima\nBijeljina, Prijedor, Doboj i Trebinje.\nNajviše izvještaja nadležnim tužilaštvima u tom periodu, njih 12, podneseno je zbog krivičnog djela utaja poreza i doprinosa, odnosno zbog sumnje da poreski obveznici utajili poreze i doprinose u ukupnom iznosu od 3.658.670 KM štete za budžet RS. Pored toga, nadležnim tužilaštvima podnijeta su i dva izvještaja protiv poreskih obveznika zbog\nsumnje u postojanje krivičnog djela povreda obaveza vođenja trgovačkih i poslovnih knjiga, čime je budžet RS oštećen za 122.069 maraka.\nTakođe, inspektori Odjeljenja za istrage i obavještajne poslove podnijeli su i po jedan izvještaj nadležnim tužilaštvima zbog sumnje u postojanje krivičnih djela nepravilno izdvajanje sredstava pravnog lica i zloupotreba ovlaštenja u privredi, čime je budžet RS oštećen za 235.51 KM, odnosno 372.34 maraka.\nPoređenjem ovih podataka sa istim periodom prošle godine može se zaključiti da je rad istražilaca Poreske uprave RS iz Odjeljenja za istrage i obavještajne poslove u 2021. godini bio intenzivniji jer je nadležnim tužilaštvima podneseno više izvještaja, a samim tim je razotkrivena i veća šteta po budžet Republike Srpske. Naime, u prvoj polovini 2020 godine\nnadležnim tužilaštvima dostavljeno je 13 izvještaja protiv poreskih obveznika zbog osnova sumnje da su činjenjem krivičnih djela oštetila budžet RS u iznosu od 3,2 miliona maraka, što je za tri izvještaja, odnosno 1,2 miliona KM manje štete po budžet RS nego u istom periodu ove godine.\n„Naši inspektori će i u narednom periodu, u skladu sa zakonskim ovlaštenjima, nastaviti intenzivan rad na razotkrivanju krivičnih djela iz oblasti poreza, a čijim činjenjem se nanosi šteta budžetu Republike Srpske“, rekao je Goran Maričić, direktor Poreske uprave Republike Srpske.\nInače, službenici Odjeljenja za istrage i obavještajne su u prvoj polovini ove godine, pored podnesenih 16 izvještaja nadležnim tužilaštvima, radili i brojne druge poslove i zadatke iz svoje nadležnosti, pa su tako između ostalog proveli brojne radnje po zahtjevima sudova i tužilaštava, uzeli više od 100 izjava, izvršili 30 provjera poslovanja i 24 analize poslovanja preduzeća, dok je rađeno i na međunarodnoj razmjeni informacija, kao i na razmjeni informacija sa institucijama Republike Srpske i BiH. Takođe, izvršeno je i 18 informativnih kontrola i drugih radnji iz djelokruga rada ovog odjeljenja, koje je u okviru Sektora za kontrolu, istrage i obavještajne poslove Poreske uprave RS.


Mladi iz Srbije dobijaju glas o budućnosti Evrope | EVROPA NA DLANU - Magazin za đake i studente\nEvropski ekonomski i socijalni komitet (EESK) je odabrao osnovnu i srednju školu „Petro Kuzmjak“ iz Srbije da učestvuje na konkursu „Tvoja Evropa, tvoj glas“ (Your Europe Your Say – YEYS) 2017. godine, godišnjoj skupštini mladih Komiteta koja razmatra glavne izazove koji stoje pred Evropom.\nOd preko 680 prijava, u otvorenom izvlačenju su odabrane 33 škole – po jedna iz svake od 28 zemalja članica EU i 5 zemalja kandidata (Albanija, Bivša Jugoslovenska Republika Makedonija, Crna Gora, Srbija i Turska), kome su prisustvovali potpredsednik EESK-a, Gonsalo Lobo Ksavijer, i članovi Komiteta Katijana Visens Giljen i Indre Vareikite.\nKonkurs „Tvoja Evropa, tvoj glas“ za 2017. godinu, koji se, inače, organizuje tokom 60. godišnjice Rimskog ugovora, pružiće mladim ljudima priliku da predlože rešenja za najveće političke izazove sa kojima se Evropa suočava. Svaka škola će poslati delegaciju od tri učenika starosti 16 do 17 godina i jednog nastavnika u Brisel da učestvuju na plenarnoj sednici mladih 30-31. marta 2017. Učenici će debatovati i glasati o političkim izazovima sa kojima je suočena EU i predložiti sopstvena rešenja.\nPripreme za YEYS će krenuti već početkom 2017. posetom jednog člana EESK-a iz svake zemlje odabranim školama kako bi pomogli učenicima da se pripreme za plenarnu sednicu mladih, upoznali ih sa EESK-om i objasnili njegovu ulogu u procesu donošenja odluka u Evropskoj uniji.\nOvom inicijativom EESK, glas civilnog društva, želi da obezbedi da se stanovišta, iskustva i ideje mlađe generacije čuju u kreiranju politike EU.


Parastos u Vaznesenjskoj crkvi povodom bombardovanja BG\nTanjug 6. aprila 2021. 10:05\nBEOGRAD – U crkvi Vaznesenja Gospodnjeg u Beogradu danas je služen parastos u znak sećanja na poginule tokom bombardovanja nacističke Nemačke 6. aprila 1941. godine, čime je počeo Drugi svetski rat na tlu tadašnje Kraljevine Jugoslavije.\nPredstavnici Beograda, među kojima i zamenik gradonačelnika Goran Vesić, položili su vence kao sećanje na stradale, kojih je bilo između 2.500 i 4.000.\nPomoćnik gradonačelnika Andreja Mladenović rekao je da je 6. april jedan od sigurno najtužnijih datuma u istoriji Beograda.\n„Sećamo se onih koji su stradali u nemačkom bombardovanju. U bombardovanju Beograda stradalo je između 2.500 i 4.000 ljudi, srušeno je više od 1.000 zgrada, oko 10.000 objekata u gradu bilo je onemogućeno za život, potpuno je stradala i Narodna biblioteka u Beogradu“, rekao je Mladenović.\nIstakao je da je u porti Vaznesenjske crkve bilo sklonište, koje je pogođeno u bombardovanju i stradalo više stotina ljudi.\nMladenović je izrazio nadu da će u porti te crkve biti izgrađeno jedno spomen obeležje, odnosno mala kapela koja će simbolično obeležavati mesto gde su bombe pale i gde je najviše ljudi stradalo.\nCLS: Protiv ukidanja trolejbusa na Studentskom trgu i…


Da li je napad na predsednika koordiniran?!\nU razmaku od samo nekoliko dana svedoci smo da u izjavama za različite medije, fraze i izrazi koji su se koristili a odnosili su se na Predsednika Republike Srbije Aleksandra Vučića su prevršile svaku meru dostojanstva, omalovažavanjem fukncije Predsednika države.\nJutranji list iz Hrvatske u svom nekom autorskom tekstu nazvao je predsednika “ Staljinom“ odnosno, da vodi “ brutalne staljinističke čistke“, nadovezao se Dragan Djilas predsednik SSP nazvavši ga „mentalno obolelim“ u intervju koji je dao tokom vikenda za portal NovaS. Zatim je nakadašnji političar Žarko Korać (bio vd. premijer Srbije), izrekao nešto jezivo „Predsednik Srbije ima čast da bude prvi evropski političar u istoriji koji je uveo kanibalizam u politički život“ u intervju za portal Al Dzazira.\nPotpuno nečuveno da se koriste ovakve formulacije prema bilo kom čoveku u javnom životu, neverovatno je da i osobe koji bi makar u načelu trebale imati odgovornost za izgovorenu reč, obraćaju se na ovakav način neprimeren i degutantan.\nSvedoci smo da nema prevelikih reakcija na ovakvu gnusnu retoriku, koja ne bi smela da izostane, jer podsetimo reči su upućene šefu države, prvom čoveku Republike, Predsedniku! Različita su tumačenja da li je ovo krivično delo, medjutim nema dileme da je opšti stav koji se odnosi na izražavanje u javnosti , ovako nešto samo može da se okarakteriše kao nedopustivo i uznemirujuće. Kada prođe neopaženo i nekritički ovakav narativ a odnosi se na osobu na najvišoj državnoj funkiciji, šta ostaje za bilo kog građanina, šta može očekivati, ako se nađe na radaru ovakvih osoba i portala, očekuje ga linč neprimeren i srednjem veku.\nJutarnji list iz Hrvatske već duže vreme ima frustracije i „otrovne strele“ prema svemu u Srbiji, verovatno od momenta jačanja srpske države i važnosti statusa u regionu i Evropi. Smeta komšijama pozicija Srbije i nalaze da će omalovažavanjem Predsednika Srbije prikirti činjenicu naglog ekonomskog jačanja Srbije. Jutarnji list igra na kartu čitanosti, uveseljavajući svoju publiku insinuacijama i karikiranim stavom ka svemu što dolazi iz Srbije. Treba nečim skrenuti pažnju zarad mira u javnom mnjenju usled stagniranja kompletnog društva, koji se devastirao udarom na ekonomiju usled pandemije.\nDragan Djilas je predsednik jedne političke organizacije nazvana Sranka Slobode i Pravde, on je nekadašnji nosilac viskoh funkcija u državi i vladajućoj partiji, njegova misija je da ekstremnim i neodmerenim izjavama prikupi pažnju i samilost među narodom, medjutim nikako da se pokrene i učini nešto konkretno u pravcu poverenja gradjana kojem teži. Lakše mu je iz fotelje u Beogradu da smišlja brutalne i nakaradne formulacije opisujući najpopularnijeg političara u zemlji, Predsednika Aleksandra Vučića, nego li se pokrenuti i ići medju narod i njima u lice reći čime zavrednuje da on kao političar iznova preuzme neku državnu i javnu fukciju. Znamo da bivši gradonačelnik Beogada, nešto i ne voli da napušta prestonicu i da mu je strano zaći u neko srpsko selo i sa domaćinima porazgovarati o njihovom kvalitetu života i šta bi on konkretno mogao poboljšati. Uplivom u medije uviđa značaj portala i internet medija, pažnju posvećuje isključivo tome, ali na jako primitivan način se izražava, inače koji mu je omiljen, međutim ovako teško da će se „usrećiti“.\nŽarko Korać, bivši političar, psiholog po struci, rekli bi ugledan građanin, nekadašnji narodni poslanik, daje sebi za pravo da u osmoj deceniji života, opisuje predsednika države, ma ko da je on, nazivima koji sasvim sigurno nije čuo nigde u čitavom svom životu. Nazvavši Aleksandra Vučića takvim izjavama od koje bi se svi postideli, ne vidimo koji je krajnji cilj, lični ili po nečijem uputstvu. Nažalost od ovakvih ljudi sa određenom biografijom nekada ni u snu nismo mogli da zamislimo da imaju takav prizemni rečnik kog bi se normalan, običan čovek postideo da izgovara.\nOvakav način izražavanja morao bi po automatizmu da naiđe na osudu u čitavom društvu.


Srbija sa komšijama hoće organizaciju SP-a 2030. godine! | BN\nSrbija sa komšijama hoće organizaciju SP-a 2030. godine!\nMože li san da postane stvarnost?\nFudbal 04.11.2018 | 21:00\nSvetsko prvenstvo u Rusiji bilo je jedno od finansijskih najisplativijih u fudbalskoj istoriji, a ukoliko se sve kockice budu poklopile, ozbiljan finansijski podsticaj mogla bi da dobije i Srbija!\nPrema informacijama rumunskog novinara Emanuela Rošua, inače dobro upoznatog u fudbalska dešavanja u svojoj zemlji, Srbija želi organizaciju Mundijala 2030. godine zajedno sa svojim komšijama - Rumunijom, Bugarskom i Grčkom! Rošu se poziva na svoje, političke izvore iz Rumunije, što daje na dodatnoj težini.\nKako je objavio ugledni grčki portal Sport24, četiri pomenute države zaista planiraju da podnesu svoju prijavu za organizaciju Svetskog prvenstva za 12 godina! Tako je objavljeno na velikom samitu koji se danas održava u Varni, na kojoj i učestvuju najviši zvaničnici Bugarske, Rumunije, Grčke i Srbije. Grčki premijer Aleksis Cipras potvrdio je da će se o ovoj temi temeljnije pričati u narednim mesecima.\n”Ovo je tema o kojoj ćemo definitivno razgovarati ubuduće”, poručio je Cipras.\nNa njegovu izjavu nadovezao se i premijer Bugarske Bojko Borisov izjavom da je ovakav potez potreban zemljama u regionu.\n”Potrebno je da zajedno podnesemo zahtev za organizaciju Mundijala 2030. godine”, kratko je poručioBojkov.\nZamenik ministra Jorgos Vasilijadis kaže da se već dugo radi na planu moguće organizacije ovakvog turnira.\nIpak, Srbija, Bugarska, Rumunija i Grčka nisu jedine zemlje koje žele organizaciju najvećeg fudbalskog, reprezentativnog turnira. Najavljena je sigurna, zajednička kandidatura Argentine, Urugvaja i Paragvaja, kao i Alžira, Maroka i Tunisa. Argentina, Urugvaj i Paragvaj su donekle i favoriti za organizaciju, pošto će 2030. godine biti tačno 100 godina o prvog Svetskog prvenstva organizovanog u Montevideu. Plan je da, ukoliko bi ove tri južnoameričke države dobile kandidaturu, da finale ponovo bude u urugvajskom Montevideu.\nMeđu zainteresovanim državama za organizaciju turnira su: Kamerun i Egipat (zajednička kandidatura), Engleska, Škotska, Vels, Severna Irska i Republika Irska (zajednička kandidatura), Španija, koja čeka odgovor Portugalije o zajedničkoj kandidaturi i Južna Koreja, koja čeka odgovore Severne Koreje, Japana i Kine o istom poduhvatu.\nNeverovatno zvuči, ali ova informacija se donkele poklapa sa željama najviših državnih organa u Srbiji da se u Surčinu gradi Nacionalni stadion.


[ 18/01/2021 ] Linta: Čović da osudi nacističko skrnavljenje spomenika ubijenim Srbima\tDRUŠTVO\nHomeDRUŠTVOBesplatni pregledi uoči Dana VMA\n29/02/2020Redakcija BALKAN TVDRUŠTVO, Vesti, za slajder, Zdravstvo0\nUprava za vojno zdravstvo u saradnji sa Vojnomedicinskom akademijom, uoči 2. marta – Dana VMA, organizovala je tradicionalnu akciju besplatnih specijalističkih pregleda.\nSvi zainteresovani građani bez obzira na zdravstveno osiguranje imali su priliku da urade preventivne preglede iz tri medicinske grane u cilju ranog otkrivanja maligniteta dojki, zloćudnih tumora kože, kao i utvrđivanja gustine kostiju.\nPrema rečima potpukovnika dr Dejana Jovanovića iz Instituta za radiologiju VMA, najveći broj pacijenktinja danas je prvi put pregledano na mamografu – zlatnom standardu u prevenciji karcinoma dojke. Kako je istakao, redovna kontrola pacijentkinja uglavnom uključuje ultrazvučne preglede, dok se mamograf najčešće preporučuje ukoliko se utvrdi sumnja na postojanje nekih promena. Na današnjem pregledu kod jedne pacijentkinje utvrđena je sumnja na malignitet što potvrđuje statistički podatak da se otprilike na deset pregleda pronađe promena koja zahteva dalje pretrage.\nMeđu pacijentkinjama koje su tokom jučerašnjeg prepodneva zakazale pregled na mamografu, bila je i Nada Milnović (1966) iz Beograda. Prema njenim rečima veoma je zadovoljna uslugom i omogućenim pregledom u VMA u koju, kako kaže, ima mnogo poverenja i trudi se da kao civilni osiguranik veliki broj pregleda uradi u ovoj vojnozdravstvenoj ustanovi.\nU akciji besplatnih pregleda učestvovali su i reumatolozi VMA pregledima na osteodenzitometru, kojim se precizno određuje stepen čvrstine kostiju i utvrđuju osteopenija i osteoporoza. Ovaj pregled preporučuje se osobama ženskog pola nakon 65 godine, ali i u slučaju postojećih faktora rizika poput genetskih predispozicija, dijagnostikovanog reumatoidnog artritisa, nekih bubrežnih oboljenja i drugo. Kod otprilike 30 procenata pacijenata na pregledu je utvrđen viši stepen osteoporoze i date su im smernice za dalje lečenje.\nTradicionalnom rođendanskom akcijom planirani su pregledi za 90 građana, od kojih najveći broj dermatoloških. Načelnica Klinike za kožne i polne bolesti VMA prof. dr Lidija Kandolf Sekulović istakla je da su danas kod dva pacijenta uočene sumnjive promene i upućeni su na dalje lečenje. Radi kontinuiranog ukazivanja na pravovremeno otkrivanje melanoma, podsetila je građane da su preventivni pregledi mladeža aktuelni tokom cele godine.


LSV: Nema statuta, nema ni podrške zakonima! | Autonomija\nLSV: Nema statuta, nema ni podrške zakonima!\nNarodna poslanica i funkcionerka Lige socijaldemokrata Vojvodine Aleksandra Jerkov izjavila je da će poslanici te…\nNarodna poslanica i funkcionerka Lige socijaldemokrata Vojvodine Aleksandra Jerkov izjavila je da će poslanici te stranke u republičkom parlamentu uskratiti podršku zakonskim projektima onih ministarstava na čijem čelu su ministri koji koče usaglašavanje zakona o nadležnostima Vojvodine, a time i potvrđivanje predloženog statuta APV. Povodom priznanja i samog ministara Olivera Dulića iz Demokratske stranke da trenutno na u Skupštini Srbije ne postoji većiza izglasavanje najvišeg akta Vojvodine, ona je za „Dnevnik“ kazala da će LSV zatražiti da se ustanovi koje to stranke u Vladi ne žele usvajanje vojvođanskog statuta.\n– Nejasno je zbog čega nema većine u Narodnoj skupštini za statut i zakon o nadležnostima, pošto je reč o istim strankama koje čine većinu i u Pokrajinskoj skupštini, gde je predlog statuta odavno usvojen. Zato ćemo zatražiti da se jasno ustanovi ko to u Republičkoj vladi ne želi statut, i oni ministri koji koče usvajnje statuta ubuduće neće imati podršku narodnih poslanika Lige za zakonske projekte koje predlažu njihova ministarstva – istakle ja Aleksandra Jerkov.\nOna je ukazala na to da je statut realna potreba građana Vojvodine, kojima važeći Ustav garantuje pravo na autonomiju. Međutim, navodi Aleksandra Jerkov, evidentni su snažni pritisci partijskih centrala iz Beograda na njihove pokrajinske organizacije, zbog kojih vojvođanski kadrovi tih stranaka ne mogu da se izbore za interese Vojvodine.\nNarodni poslanik Saveza vojvođanskih Mađara Balint Pastor uveren je u to da stavljanje na dnevni red statuta APV zavisi isključivo od odluke Demokratske stranke.\n– Stvar je prosta: statut će bit na dnevnom redu Skupštine Srbije kad to odluči DS. A što se tiče protivljenja Dragana Markovića Palme, SPS-a i ostalih iz vlasti, mogu samo da podsetim na to da je ista koalicija već podržala statut u pokrajinskom parlamentu, pa ne vidim razlog da to ne učine u republičkom, jer u međuvremenu u tom tesktu nije promenjen ni zarez – istakao je Pastor u izjavi našem listu.\nOn je podsetio na to da je Pokrajinsko izvršno veće još pre dva meseca Republičkoj vladi uputilo primedbe i predloge na nacrt zakona o nadležnostima, ali da još uvek nisu dobili nikakav odgovor. Po njemu, i za to najveću odgovornost snosi DS, kao najveća i najodgovornija stranka u vladajućoj koaliciji.\n– Pokazalo se da demokrate Vojvođanima u predizbornoj kampanji pričaju jedno, a da je priča savim drugačija kad dođu na vlast – rekao je Pastor.\nPoslanik SVM-a potvrdio je da zbog takvog odnosa prema vojvođanskom statutu njegova stranka razmišlja o načinu daljeg delovanja u republičkom parlamentu.\n– Gotovo se ništa nije ostvarilo od ciljeva o kojima smo se dogovorili, pre svega s DS-om. I mislim da bi bilo najbolje da lider DS-a i predsednik Srbije nađe pola sata vremena za sastanak s liderom SVM-a, da bismo jasno videli kakvi su danas stavovi demokrata o pitanjima koja nas interesuju. Jer, ti stavovi se često menjaju, a o tome se uglavnom informišemo posredstvom medija – naveo je Pastor, dodavši na kraju da su regionalizacija i usvajanje vojvođanskog statuta dva odvojena pitanja, te da bi dalje odlaganje potvrde najvišeg pravnog akta Pokrajine bilo direktno kršenje važećeg Ustava Srbije.\nLSV za asimetričan model\nAleksandra Jerkov kaže da izjavu predsednika Srbije Borisa Tadića da bi pitanje statuta i zakona o nadležnostima APV trebalo rešiti u okviru procesa regionalizcije, u LSV-u ipak nisu shvatili kao odlaganje prenosa ustavnih nadležnosti Pokrajini, već kao poruku da je upravo taj proces prvi korak ka regionalizaciji Srbije. Po njenim rečima, LSV se zalaže za asimetrični model regionalizacije, „jer ne bi bilo logično da Vojvodina, koja ima istorijsku autonomiju, čeka da se steknu uslovi za formiranje regija i u drugim delovima Srbije“. „Uz to, još uvek se ne zna ni kad bi se zaista došlo do regionalizacije i ustavnih promena, za šta se mi apsolutno zalažemo, niti da li će za to biti većine u parlamentu”, napomenula je funkcionerka LSV-a.


U Podgorici predstavljena Strategija zagovaranja pristupanja Zapadnog Balkana Evropskoj uniji | EUME\nNaslovnica Press info Press Pregovori o pristupanju U Podgorici predstavljena Strategija zagovaranja pristupanja Zapadnog Balkana Evropskoj uniji\nU Podgorici predstavljena Strategija zagovaranja pristupanja Zapadnog Balkana Evropskoj uniji\nMinistar evropskih poslova Aleksandar Andrija Pejović, učestvovao je na predstavljanju Strategije zagovaranja pristupanja Zapadnog Balkana Evropskoj uniji.\nSkup je organizovala NVO Evropski pokret u Crnoj Gori, a govorili su predsjednik Evropskog pokreta u Crnoj Gori Momčilo Radulović, otpravnik poslova u Delegaciji EU u Crnoj Gori Emil Mabita, predsjednica Foruma za međunarodne odnose Evropskog pokreta u Srbiji Jelica Minić i program koordinatorka Evropskog pokreta u Crnoj Gori Mila Brnović.\nObraćajući se učesnicima skupa, ministar Pejović je istakao da realizacija Strategije zagovaranja može biti značajan doprinos promovisanju rezultata koje države Zapadnog Balkana ostvaruju na putu prema EU, kreiranju njihove bolje slike i pozicije među državama članicama i osiguranju uspješnog nastavka procesa pristupanja. Poručio je da dokument dolazi u pravom trenutku, posebno imajući u vidu aktuelne izazove s kojime se EU suočava i zbog kojih politika proširenja više nije visoko na njenoj agendi.\nIstakao je da je Crna Gora, deset godina nakon obnove nezavisnosti prešla ogroman put u pristupanju EU i postala lider u regionu sa 26 otvorenih poglavlja, od kojih su 2 privremeno zatvorena. Naglasio je da vodeća pozicija, upravo daje dodatnu odgovornost da još pažljivije sagledamo Strategiju zagovaranja i naš doprinos u stvaranju boljih izgleda za cijeli region.\nMinistar je poručio da buduće članstvo donosi brojne koristi građanima, poput socijalne sigurnosti, veće mogućnosti za obrazovanje, mobilnost i zapošljavanje. Istakao je da je važno nastaviti kvalitetan rad na što boljem predstavljanju EU i njenih politika u Crnoj Gori, ali da je jednako bitno da rezultati koje države regiona postižu, pojedinačno ili zajedno, na kvalitetan način i pravovremeno budu predstavljeni evropskim partnerima.\nUčesnici skupa su se saglasili da, i pored razlika, postoje zajedničke poruke koje države Zapadnog Balkana mogu poslati i zajedničkim djelovanjem doprinijeti ukupnoj boljoj slici regiona. Na toj liniji su ocijenili da će sprovođenje Strategije osnažiti saradnju i solidarnost među državama Zapadnog Balkana u dostizanju zajedničkog cilja – članstva u EU.


Evroliga: Zvezda gostuje Makabiju – mojKontakt portal – Radio Televizija Kontakt\nEvroliga: Zvezda gostuje Makabiju\n’Crveno-beli’ od 20.05 gostuju Makabiju u Tel Avivu, dok šampion Srbije u petak od 19 časova dočekuje Nanter.\nU prvom kolu, Zvezda je u svojoj prvoj utakmici u najelitnijem evropskom klupskom takmičenju poražena od Lokomotive Kubanj u prepunoj „Kombank areni“ sa 87:84, dok je Partizan pružio odličan otpor favorizovanoj Barseloni, ali je izgubio sedam razlike (67:60).\nTrener Crvene zvezde Dejan Radonjić je pred put u Tel Aviv rekao da vjeruje da njegovi izabranici mogu da pariraju instituciji kakva je Makabi. Plejmejker ’crveno-belih’ Demarkus Nelson takođe je poručio da se on i saigrači neće predati.\nNa drugoj strani, trener izraelskog kluba Dejvid Blat rekao je da je Zvezda mnogo napredovala u posljednje dvije godine, ali da vjeruje u trijumf Makabija.\nPartizan svoj meč igra u petak, pa će konferencija za medije pred meč sa Nanterom biti održana u toku dana, ali je trener šampiona Srbije Duško Vujošević još za vikend rekao da ’crno-beli’ moraju da pobjede francuski klub.\nU okviru grupe A, u kojoj je Partizan, sve utakmice se igraju u petak, CSKA u Moskvi dočekuje Buđiveljnik, dok u Istanbulu igraju Fenerbahče i Barselona.\nPored duela Makabija i Zvezde, u okviru grupe D u četvrtak se sastaju i Lokomotiva Kubanj i Lijetuvos Ritas, dok drugo kolo u petak zatvaraju Panatinaikos i Laboral Kuča u jednom od derbija.\nCSKA – Buđiveljnik petak, 18.00\nPartizan – Nanter petak, 19.00\nFenerbahče – Barselona petak, 19.00\nArmani – Žalgiris četvrtak, 20.30\nReal – Brose Baskets četvrtak, 20.45\nStrazbur – Anadolu Efes petak, 20.45\nGalatasaraj – Olimpijakos četvrtak, 20.45\nBajern – Montepaski petak, 20.15\nUnikaha – Zijelona Gora petak, 20.45\nLokomotiva Kubanj – Lijetuvos Ritas četvrtak, 18.00\nMakabi – Crvena zvezda četvrtak, 20.05\nPanatinaikos – Laboral Kuča petak, 20.30\nUskoro drugi rebalans budžeta Banjaluke\nĐaci zimu dočekuju u trošnoj baraci


Nabavka putničkih vozila pogona 4x4 za potrebe Podružnice „Elektrodistribucija“ Sarajevo : BIRN BiH: Baza službenih automobila\nlibrary_books Nabavka putničkih vozila pogona 4x4 za potrebe Podružnice „Elektrodistribucija“ Sarajevo\nlibrary_books 111.795 KM Procijenjena vrijednost tendera library_books 111.760 KM Konačna vrijednost tendera\nVrsta vozila: Putničko teretno vozilo\nBroj vrata min:4\nZapremina motora: min 1.300 cm3\nSnaga motora . min90 kw/122 KS\nMjenjač :manuelni min 5.-brzinski\nEmisija štetnih ispušnih plinova min :EURO 6\nPogon na zadnju i prednju osovinu 4x4\nDužina vozila :min 4300 mm\nŠirina vozila sa vanjskim ogledalima: min 2000 mm\nZapremina prtljažnika bez pomjeranja /preklapanja zadnjih sjedišta:min 350 l\nServoupravljač na lijevoj strani sa airbag-om\nPristupni ugao sprijeda:min 30\nOdlazni ugao straga:min 32\nNajmanja visina iznad stajne površine (klirens) između osovina mora biti: min 200 mm\nABD-sistem protiv blokade točkova pri kočenju\nESP ili ESC sistem elektornske kontrole stabilizacije vozila\nSistem pomoći pri vožnji nizbrdo\nKodirana blokada startovanja vozila\nFelge čelične min 16"\nUgrađen sofitsticiran GPS /GPRS uređaj koji šalje podatke vezano za kretanje vozila na server\nSet obavezne opreme: komplet sijalica, trokut, kutija prve pomoći,reflektirajući prsluk\nMikro filter protiv peludi\nRezervni točak, dizalica i priručni alat\nOvlašteni servis u BiH: obezbijeđen servis (vlastiti ili iznajmljeni) u garantnom roku, ovlašten od strane proizvođača. Ukoliko ponjuđač podjeduje vlastiit servis potrebno je da dostavi izjavu o posjedovanju servisa( dostaviti naziv, adresu, opis, kontakt telefon i e-mail adresu servisa) Uz izjavu ponjuđač treba i dostaviti i kopiju dokumenata/ dokaza izdat od strane proizvođača ili ovlaštenog zastupnika premetne robe na podruju BiH u kojem se potvrđuje da se radi o ovlaštenom servisu.\nUkoliko ponuđač nema obezbijeđen vlastiti servis , ponuđač je dužan dostaviti kopiju ugovora o poslovnoj saradnji sa ovlaštenim servisom.\nUz Ugovor ponuđač treba dostaviti i kopiju dokumenta/dokaza izdat od strane proizvođača ili ovlaštenog zastupnika predmetne robe na podruju BiH kojom se potvrđuje da se radi o ovlaštenom servisu.\nGarancija tvornikih min 48 mjeseci /100.000 pređenih km - Izjava za garantni rok\nRok isporuke 90 dana


Politika - Novosti dana - 02.01.2019 | Sputnjik Srbija\n08:12 17 Januar 2021\nPrištinski mediji: Đurićevo hapšenje – akcija godine\nPrištinska „Koha“ je hapšenje Marka Đurića, šefa Kancelarije za Kosovo i Metohiju, u martu 2018, proglasila za „akciju godine“.\nKosovsko pitanje ne može da se reši 2019, vratili smo se tri koraka unazad\nKosovsko pitanje suviše je kompleksno da bi moglo da se reši u 2019. godini, a uvođenjem taksi vratili smo se tri koraka unazad, izjavio je danas ministar trgovine, turizma i telekomunikacija Rasim Ljajić.\nVučić izrazio saučešće Putinu\nPredsednik Srbije Aleksandar Vučić izrazio je saučešće predsedniku Rusije Vladimiru Putinu povodom tragedije u Magnitogorsku.\nKuba slavi 60 godina revolucije\nProslava će se održati u Santijagu de Kubi, prvom gradu koji je 1959. osvojila gerila Fidela Kastra, i biće skromna, bez gostiju iz inostranstva.\nAlbanija ušla u novu godinu: Zabrane na sve strane!\nOd danas u Albaniji stupaju na snagu važne odluke koje nisu naišle na odobravanja većine građana u ovoj državi.\nAna Brnabić: U 2019. još bliži odnosi Srbije i Srpske\nPremijerka Srbije Ana Brnabić čestitala je građanima Republike Srpske novogodišnje i božićne praznike, ističući da će odnosi Srbije i Srpske, koji nikada nisu bili bliži, u idućoj godini biti još bolji.\nDačić: Uvežbavam repertoar za Putina\nŠef srpske diplomatije Ivica Dačić rekao je da već priprema repertoar ukoliko bude prilike da zapeva prilikom posete predsednika Rusije Vladimira Putina Srbiji.\nAlbanci se ne zaustavljaju: Za ujedinjenje Mitrovice prikupljeno više od 15 hiljada potpisa\nLe Pen: Kosovo postalo kolonija Amerike


Brojne afere ostaju deo izveštaja o napretku Srbije u EU - Ozonpress :: internet portal\nBrojne afere ostaju deo izveštaja o napretku Srbije u EU\nPoslanici Evropskog parlamenta danas su većinom glasova usvojili amandaman koji predviđa da afere Krušik, Jovanjica, Telekom Srbja i rušenje Savamale ostaju deo izveštaja o napretku Srbije.\nZa amandman je glasalo 407 poslanika, a protiv ih je bilo 198 i preostalo je da se u toku dana glasa o izveštaju u celini, preneo je Juropijen Vestern Balkans. Evropski parlament će u izveštaju pozvati vlasti u Srbiji da pokažu rezultate u istragama slučajeva Krušika, Jovanjice i Telekoma Srbija, kao i u borbi protiv korupcije i organizovanog kriminala.\nIzveštaj o Srbiji je u novembru napisao izvestilac EP za Srbiju Vladimir Bilčik, poslanici su na njega podneli skoro 400 amandmana, a usvojio ga je Odbor za spoljne poslove Evropskog parlamenta u februaru. s\nNema sumnje da je budućnost zapadnog Balkana u okviru Evropske unije (EU) i da je poštovanje demokratije i vladavine zakona, kao osnovnih evropskih vrednosti, preduslov za članstvo u Uniji, ocenila je danas poslanica Evropskog parlamenta Tanja Fajon.\nFajon je pozvala države članice EU da odmah počnu pristupne pregovore sa Severnom Makedonijom i Albanijom, ukazujući da je to jedno od najvećih pitanja koje podriva kredibiltet Unije.\nDanas je važan dan za zemlje zapadnog Balkana, jer Evropski parlament ocenjuje proces proširenja i napretka koji su Srbija, Severna Makedonija, Albanija i Kosovo postigle u protekle dve godine, istakla je Fajon u obraćanju na plenarnoj sednici. Ovog puta, međutim, naša najvažnija poruka ide evropskim vladama u Savetu EU.\nSnažno pozivamo države članice da ispune svoje obaveze i odmah započnu pregovore. Politika proširenja mora biti vođena objektivnim kriterijumima i ne sme biti ometana jednostranim interesima, poručila je Fajon, govoreći o Severnoj Makedoniji i Albaniji. Prateći pažljivo političku situaciju u Srbiji kao predsedavajuća delegacije EU-Srbija i jedna od predstavnika u međustranačkom dijalogu između vlade Srbije i opozicije, Fajon je ocenila da je napredak učinjen u jačanju regionalne saradnje, ali da ima još mnogo toga da se uradi, posebno u borbi protiv korupcije i obezbeđivanju poštovanja slobode izražavanja. Fajon je istakla da međupartijski dijalog treba zaključiti mnogo pre najavljenih izbora, kako bi se ostavilo dovoljno vremena za primenu neophodnog zakonskog okvira i poboljšanje izbornih uslova.\nU interesu je EU da Srbija uskoro postane njena članica, ali postoji potreba za jačim reciprocitetom. Veoma je važno da vlasti u Srbiji ostanu posvećene vrednostima EU i da ne doprinose širenju retorike protiv EU u Srbiji, naglasila je Fajon.\nFajon je čestitala izbor Aljbinu Kurtiju za novog kosovskog premijera, naglašavajući važnost neposrednog nastavka dijaloga Beograda i Prištine. Potpuno sam spovećena ispunjavanju našeg obećanja za liberalizaciju viznog režima za građane Kosova, a ta borba nije gotova dok Savet ne da zeleno svetlo, poručila je Fajon.\nPoslanici na plenarnoj sednici imaju pravo da podnesu takozvane „usmene amandmane“ na ovu verziju izveštaja i ukupno ih ima 21.\n„Evropski parlament je zgrožen nedavnim orkestriranim napadima nekoliko narodnih poslanika i provladinih tabloida protiv istraživačkih novinara i članova civilnog društva, uključujući nezavisnu medijsku mrežu KRIK i organizacije civilnog društva kao što su CRTA i Otvoreni parlament, koje se predstavljaju kao saradnici kriminalnih grupa i saučesnici u planiranju državnog udara, što je veliki prekršaj nedavno usvojenog Kodeksa ponašanja poslanika“, navodi se u ovom amandmanu.\n„Evropski parlament žali zbog činjenice da, od završetka prve faze međupartijskog dijaloga, rad REM i RTS nije uspeo da povradi njihov kredibilitet u javnosti i među opozicionim partijama“, stoji u podnetom tekstu.\nJoš jedan amandman poslanika iz grupa Socijalista i demokrata, „Obnovimo Evropu“ i Zelenih poziva na zaključivanje međupartijskog daleko pre održavanja sledećih izbora, kako bi se reforme izbornih uslova osetile u praksi.\nTodorović o plakatima: Potpune besmislice, jeftina propaganda (VIDEO)\nLeko 26/03/2021 u 03:42 Odgovorite\nTanjica i drugari nisu u toku kad su u pitanju događaji na našim prostorima. Kod nas je u toku medijsko pravdanje jednog glumca koji je ujedno bio i ministar kulture. Na konnferenciji za štampu nam ispira mozak kako se to uvežbava predstava sa mladom glumicom, po tekstu koji niko, nikada nije napisao.


Pitanje od ključnog značaja: Da li će Zapad da udari Putina tamo gde ga NAJVIŠE BOLI? - ObjektivPitanje od ključnog značaja: Da li će Zapad da udari Putina tamo gde ga NAJVIŠE BOLI? – Objektiv\nPutinov portparol Dmitrij Peskov potvrdio je u ponedeljak da će ruski predsednik u sredu govoriti na Svetskom ekonomskom forumu u Davosu\n• 23:45 • 29.01.2021. >> 00:28 • 30.01.2021.\nFoto/ Printscreen/ Youtube/CNN\nDesetine hiljada ljudi izašlo je u nedelju na ulice Rusije, uprkos arktičkim temperaturama i pretnjama hapšenjem, u znak protesta protiv hapšenja ruskog opozicionara Alekseja Navaljnog, dok je njegov antikorupcijski rat podstakao sve glasnije pozive zapadnim zemljama da sankcionišu ruskog predsednika Vladimira Putina i njegov najuži krug.\nNeposredno nakon povratka u Rusiju posle skoro fatalnog trovanja nervnim agensom novičokom, Navaljni je objavio svoje najveće otkriće do sada – opsežnu istragu o navodnoj Putinovoj “palati“ na Crnom moru, podseća “Forin polisi”. Privatni kompleks Fondacija za borbu protiv Navaljnog korupcije procenjuje na 1,4 milijarde dolara.\nIako su se obavezali na lojalnost režimu koji je neprijateljski nastrojen prema Zapadu, ruski oligarsi i političke elite već dugo uživaju u finansijskoj sigurnosti skrivanjem novca u Evropi i Americi. Analiza profesora Univerziteta Кolumbija Džejmsa Henrija procenjuje da je između 800 milijardi i 1,3 biliona dolara ruskog novca smešteno van zemlje. Veruje se da je veći deo te sume nelegalan.\nU međuvremenu, Putin nastavlja svoje napore da ublaži imidž svog režima na Zapadu, piše “Forin polisi”. Putinov portparol Dmitrij Peskov potvrdio je u ponedeljak da će ruski predsednik u sredu govoriti na Svetskom ekonomskom forumu u Davosu. Saopštenje je stiglo istog dana kada su se evropski ministri inostranih poslova sastali u Briselu kako bi razgovarali o svom odgovoru na hapšenje Navaljnog i policijskim akcijama protiv demonstranata.\nEU je već uvela sankcije šestorici visokih ruskih zvaničnika, uključujući šefa službe bezbednosti FSB, zbog pokušaja trovanja Navaljnog prošlog avgusta. Međutim, evropski poslanici sada pozivaju EU da ide dalje i udari Putinovu administraciju “tamo gde je zaista boli – novac”.\n– Ovi ljudi ne bi trebalo da imaju priliku da koriste blagodati Zapada i zapadnih demokratskih društava za izvoz prljavog novca, prljavog kapitala i prljave koruptivne prakse – rekao je Mihail Hodorkovski, ruski biznismen u egzilu i osnivač prodemokratske inicijative Otvorena Rusija, u razgovoru sa novinarima u subotu.\nZa skoro sedam godina otkako je Rusija napala Ukrajinu i anektirala Кrim, oko 700 ruskih kompanija i pojedinaca, uključujući neke Putinove bliske saveznike, pogođeno je američkim sankcijama. Malo pre povratka u Rusiju, Navaljni je izvršnom direktoru svoje Fondacije za borbu protiv korupcije Vladimiru Ašurkovu rekao da sankcije ne deluju “jer se Zapad uzdržao od sankcionisanja ljudi novcem“. Ašrukov je rekao da je Navaljni sastavio vlastiti spisak bogatih i politički povezanih Rusa za koje smatra da treba da budu sankcionisani.\nPozivi na sankcionisanje Putinovog užeg kruga postali su glasniji nakon što je Navaljni objavio svoju video istragu koja na Jutjubu ima desetine miliona pregleda. Podaci o navodnoj Putinovoj luksuznoj palati sadrže detaljne navode o tome kako su Putinovi bliski saveznici pomogli da se finansira njegov rasipni način života. Naglašeno je kako je široko rasprostranjena korupcija pomogla u stvaranju i održavanju ruskog političkog statusa kvo.\n– Samo Rusi mogu da promene političku situaciju u Rusiji. Jedino što zapravo tražimo od Zapada je da ostane veran sopstvenim vrednostima i da prestane da omogućava Putinov režim, putinsku kleptokratiju, dopuštajući kremaljskim pajdašima da skrivaju novac ukraden od naroda u zapadnim zemljama – rekao je ruski disident Vladimir Кara-Murza, potpredsednik Fondacije za slobodnu Rusiju.\nOčekuje se da će novi američki predsednik Džo Bajden učiniti napore u borbi protiv korupcije ključnim delom svoje spoljne politike. A u Kongresu raste dvostranački konsenzus da kleptokratija predstavlja pretnju nacionalnoj bezbednosti.\nTaj pritisak dolazi u trenutku kada Bajden zauzima oštriju liniju protiv Rusije od svog prethodnika. Prvog dana svog mandata Bajden je naredio niz obaveštajnih pregleda o trovanju Navaljnog, hakovanju “Solar Vindsa” i izveštajima da je Rusija plaćala talibanima da ubijaju američke vojnike.\nКao odgovor na Navaljnovo trovanje i hapšenje, “postoji potreba da Кongres i sam stavi na sto moguće sankcije“, rekao je zastupnik Bil Кiting, predsedsednik Pododbora za Evropu, Evroaziju, energiju i životnu sredinu Doma inostranih poslova.\n– A to ne mora biti samo zbog kršenja Zakona o hemijskom biološkom oružju, već i zbog kršenja Magnitskog – rekao je, pozivajući se na zakon usvojen 2012. godine koji američkoj vladi daje mogućnost da sankcioniše ruske zvaničnike umešane u kršenje ljudskih prava i velike korupcije.\nAli, nije jasno da li bi sankcije protiv elite zapravo promenile ponašanje Кremlja, nakon što su godine ciljanih sankcija davale malo efekta.\n– Ideja da će oligarsi nekako izvršiti pritisak na vladu do sada nije podržana realnošću. Mislim da je većina ovih ljudi mnogo više motivisana njihovim odnosom sa ruskom vladom nego strahom od sankcija – rekla je Olga Oliker, direktorka programa za Evropu i Centralnu Aziju u Međunarodnoj kriznoj grupi.\nIncident iznad Crnog mora: Ruski Su-27 presreo američki avion


Predstavnici Srba u Parlamentu BiH sjede u kancelariji, ne žele doći na sjednicu - MojCazin\nPredstavnici Srba u Parlamentu BiH sjede u kancelariji, ne žele doći na sjednicu\nSjednica Predstavničkog doma Parlamenta BiH trebala bi biti održana danas, a u sali nema političkih predstavnika iz entiteta Republika Srpska. Oni, kao što je poznato, bojkotuju učešće u donošenju odluka zbog Inzkovog zakona o zabrani negiranja genocida.\nDok su u skupštinskoj sali zastupnici iz reda Bošnjaka i Hrvata, većina srpskih predstavnika nalazi se u zgradi institucija BiH u Sarajevu, ali u prostorijama klubova.\nOni tako poručuju da dolaze na posao, ali ne žele učestvovati u radu i procesu odlučivanja dok se ne riješi “problem” koji je, za njih, prouzrokovao bivši visoki predstavnik Valentin Inzko.\nIako je sjednica Predstavničkog doma trebala startati u 12 sati, početak kasni 30 minuta. Na Kolegiju, uoči sjednice, prisustvovali su Denis Zvizdić i Borjana Krišto, dok Nebojša Radmanović nije učestvovao iako je u zgradi institucija BiH.\nNa današnjoj sjednici Predstavničkog doma Parlamentarne skupštine BiH trebalo bi da bude razmatran Prijedlog zakona o Budžetu institucija BiH i međunarodnih obaveza BiH za 2021. godinu, čiji je predlagač Predsjedništvo BiH.\nSjednica može biti održana danas i bez predstavnika Srba, a za to su potrebna 22 zastupnika u parlamentarnoj sali, no kakva god odluka da bude donesena ako stvari ostanu prema trenutnom stanju – na Domu naroda Parlamenta BiH će ponovo naići na blokadu.\nDanašnja sjednica Predstavničkog doma Parlamenta BiH bi trebala biti održana samo 10 dana prije nego što istekne važeća odluka o privremenom finansiranju institucija BiH.\nNakon toga nijedna novčana obaveza koja će nastati od 1. oktobra neće moći biti isplaćena iz državnog budžeta, pa ni plate državnim službenicima iz Republike Srpske.\nTags: BOSNA i HERCEGOVINAPARLAMENTARCI\nUzroci pada malog aviona u Prijedoru: U avion sipali auto-benzin


Globalni oporavak kasni i zato što američki investitori ostaju kod kuće | Nova Ekonomija\nGlobalni oporavak kasni i zato što američki investitori ostaju kod kuće\nGlobalne investicije pokazale su slab oporavak u septembru, jer američki investitori, tradicionalno najveći izvor globalnog kapitala, nastavljaju da favorizuju domaće umesto međunarodne projekte, pokazuju podaci fDi Markets-a.\nIndeks fDi, koji prati "raspoloženje" stranih investitora, u septembru je iznosio 734 poena, što je za 26,2 odsto manje u odnosu na isti mesec 2019. godine.\nIndeks je izgubio 27,3 odsto vrednosti u prvih devet meseci godine, u poređenju sa istim periodom lane, pokazuju podaci fDi Markets-a.\nStav američkih investitora da ostanu samo na domaćem tržištu i dalje usporava globalni ekonomski rast.\nŠireći opseg na prvih devet meseci godine, američki investitori najavili su 2.322 unutardržavnih projekata, što je za 44 odsto više od 1.616 najavljenih u inostranstvu.\nOva razlika u broju između unutardržavnih i prekomorskih projekata za američke investitore nikada nije bila veća.\nUprkos tome što je držao korak sa rekordnim nivoom investicione aktivnosti u inostranstvu, Amazon je najavio dvostruko više investicionih projekata kod kuće. Kompanija je ubrzala domaće poslovanje, unajmivši još 175.000 zaposlenih kako bi se suočila sa naglo rastućom potražnjom tokom pandemije.\nOstali glavni američki investitori gotovo u potpunosti su pauzirali svoju inostranu investicionu strategiju.\nKompanija WeWork ušla je u pandemiju u finansijskoj nevolji i najavila je samo 18 investicionih projekata u inostranstvu u prvih devet meseci godine, u poređenju sa 132 godine ranije.\nNjihov rival Knotel najavio je četiri inostrana projekta tokom tog perioda, u odnosu na 40 godinu ranije. Lanac hotela Hyatt International do sada nije najavio nijedno međunarodno ulaganje ove godine, u odnosu na 15 projekata najavljenih u prvih devet meseci 2019. godine.\nKineski Hengyi Petrochemical najavio je investiciju od 13,5 milijardi dolara za proširenje svoje rafinerije na Bruneju, što se ističe kao najveći inostrani investicioni projekat najavljen u prvih devet meseci ove godine.


Reakcija Fransis Mur, direktorke organizacije IFPI, na „Ažurirani izveštaj kompanije Gugl o načinu borbe protiv piraterije za 2016. godinu“ – OFPS\nReakcija Fransis Mur, direktorke organizacije IFPI, na „Ažurirani izveštaj kompanije Gugl o načinu borbe protiv piraterije za 2016. godinu“\nObjavljeno 1. Avgust, 2016\n„Kompanija Gugl (Google) ima sredstva i mogućnosti da učini mnogo više u rešavanju problema ogromne količine muzičkih sadržaja koji se neovlašćeno čine dostupnim korisnicima interneta putem pretraživača ova kompanije.\nIskustva muzičkih kuća koje su naše članice pokazuju da alatka Content ID ove kompanije nije delotvorna u sprečavanju neovlašćenog postavljanja sadržaja na YouTube. Muzičke kuće i izdavači procenjuju da alatka Content ID ne uspeva da identifikuje između 20 i 40% njihovih snimaka.\nInternet pretraživač Google i dalje u velikoj meri usmerava korisnike interneta ka neovlašćeno postavljenim muzičkim sadržajima. Nacionalna udruženja u okviru organizacije IFPI uputila su Guglu više od 300 miliona zahteva za uklanjanje sadržaja. Uprkos tome, količina internet saobraćaja koji se tipičnom pretragom muzičkih sadržaja usmerava ka sajtovima na kojima se krše autorska i srodna prava sada je veća nego pre promene algoritma za pretragu kojim Gugl navodno smanjuje obim piraterije.\nGoogle može i mora učiniti više u borbi protiv ovih problema kako bi se imaocima autorskih i srodnih prava obezbedila pravična vrednost za njihov rad.“